ৰাফেল নাডাল - অসমীয়া ৱিকিপিডিয়া\nমেনাকৰ, মেলৰ্কা, স্পেইন\n০৩ জুন, ১৯৮৬ (৩৬ বছৰ)\n১.৮৫ মিটাৰ (U=ft}})\nবাঁওহতীয়া (উভয়হতীয়া বেকহেণ্ড)\n১২৪,৪৮০,০৩২ ইউ এছ ডলাৰ\nসৰ্বকালৰ তৃতীয় সৰ্বোচ্চ\nআনুষ্ঠানিক ৱেব ছাইট\n৮৮ (মুক্ত কালৰ চতুৰ্থ সৰ্বাধিক)\n১ম (১৮ আগষ্ট ২০০৮)\n৩য় (১০ মে' ২০২১)\nবিজয়ী (২০০৯, ২০২২)\nবিজয়ী (২০০৫, ২০০৬, ২০০৭, ২০০৮, ২০১০, ২০১১, ২০১২, ২০১৩, ২০১৪, ২০১৭, ২০১৮, ২০১৯, ২০২০)\nবিজয়ী (২০০৮, ২০১০)\nবিজয়ী (২০১০, ২০১৩, ২০১৭, ২০১৯)\nএ টি পি ৱৰ্ল্ড টুৰ ফাইনেলচ্\nফাইনেল (২০১০, ২০১৩)\n২৬ (৮ আগষ্ট ২০০৫)\n৫০৬ (২০২১-৫-২৪ )\nতৃতীয় ৰাউণ্ড (২০০৪, ২০০৫)\nদ্বিতীয় ৰাউণ্ড (২০০৫)\nছেমি ফাইনেল (২০১৪)\nপ্ৰতিনিধিত্ব কৰা দেশ স্পেইন\n২০০৮ বেইজিং অলিম্পিক একক\n২০১৬ ৰিঅ' অলিম্পিক দ্বৈত\n24 মে' 2021ত শেষবাৰ আপডেট কৰা হৈছে।\nৰাফেল "ৰাফা" নাডাল পাৰেৰা (স্পেনিছ: [rafaˈel naˈðal paˈɾeɾa];  জন্ম: ৩ জুন ১৯৮৬) হৈছে এগৰাকী স্পেনিছ বৃত্তিগত টেনিছ খেলুৱৈ। এচ'ছিয়েচন এফ টেনিছ প্ৰফেশ্ব্যনেলছ বা চমুকৈ এটিপিৰ ৰেংকিং অনুসৰি বিশ্বত তেওঁৰ স্থান তৃতীয়। তেওঁ ২০৯ সপ্তাহৰ বাবে প্ৰথম স্থানত অধিষ্ঠিত আছিল আৰু পাঁ‌চবাৰকৈ বৰ্ষান্তৰ শীৰ্ষস্থান লাভ কৰিছিল। নাডালে ২০টা গ্ৰেণ্ড শ্লাম খিতাপ জয়েৰে ৰ'জাৰ ফেডেৰাৰ আৰু নোভাক জʼকোভিচৰ সৈতে যুটীয়াভাৱে অভিলেখ স্থাপন কৰিছে। ইয়াৰোপৰি তেওঁ ৩৬টা মাষ্টাৰ্ছ ১০০০ একক শাখাৰ খিতাপ অৰ্জনেৰে নোভাক জʼকোভিচৰ সৈতে শীৰ্ষস্থানত আছে।\nনাডালে ১৩টা ফ্ৰেন্স অপেনৰ খিতাপ জয় কৰি অভিলেখ গঢ়িছে। তেওঁ লাভ কৰা ৮৮টা খিতাপৰ ৬২টাই ধূলিয়ৰী পৃষ্ঠ বা ক্লে' কোৰ্টৰ। ইয়াৰে ভিতৰত ৩৬টা এটিপি মাষ্টাৰ্ছ ১০০০ শাখাৰ খিতাপ আৰু তাৰে ২৬টাই ক্লে' কোৰ্ট বা মাটি পৃষ্ঠৰ। এই পৃষ্ঠত তেওঁ একেলেথাৰিয়ে ৮১খন মেটচত জয়লাভ কৰি অভিলেখ গঢ়িছে।\nশৈশৱ কালৰেপৰা বৃত্তিগত কেৰিয়াৰৰ অধিকাংশ কাল ৰাফেল নাডালে খুড়াক টনি নাডালৰপৰা প্ৰশিক্ষণ লাভ কৰিছিল। ১৯ বছৰ বয়সতে ফ্ৰেন্স অপেন আৰু এটিপি মাষ্টাৰ্ছ শাখায় ১৬টা খিতাপ জয়ৰ লগতে বিশ্ব ৰেংকিংৰ দ্বিতীয় স্থান দখলেৰে এটিপিৰ ইতিহাসত তেওঁ সবাতোকৈ সফল কিশোৰ খেলুৱৈৰ ভিতৰত অন্যতম। ২০০৮ চনত ৰ'জাৰ ফেডেৰাৰক ক্লে' কোৰ্টত পৰাজিত কৰি নাডালে প্ৰথমবাৰৰ বাবে বিশ্ব ৰেংকিংৰ শীৰ্ষস্থান দখল কৰিছিল। একে বছৰতে তেওঁ গ্ৰীষ্মকালীন অলিম্পিকৰ স্বৰ্ণপদকো জয় কৰে। ২০১০ চনৰ ইউ এছ অপেন খিতাপ জয়ৰ যোগেদি তেওঁ কেৰিয়াৰ গ্ৰেণ্ড শ্লাম সম্পূৰ্ণ কৰে। অলিম্পিকৰ স্বৰ্ণ জয় কৰাৰ পিছতেই তেওঁ কেৰিয়াৰ গ'ল্ডেন শ্লাম সম্পূৰ্ণ কৰা দ্বিতীয়গৰাকী পুৰুষ খেলুৱৈৰূপে পৰিগণিত হোৱাৰ কৃতিত্ব অৰ্জন কৰে। পৰৱৰ্তী দশকত নাডালৰ প্ৰধান প্ৰতিদ্বন্দ্বীৰ ৰূপত জ'কোভিচৰ উত্থান ঘটে। ১৯বাৰ মুখ্য শাখাসমূহৰ ফাইনেলকে ধৰি দুয়ো ৫৭বাৰ মুখামুখি হৈছে যি মুক্ত কাল বা অপেন এৰাৰ পুৰুষৰ প্ৰতিদ্বন্দ্বিতাসমূহৰ ভিতৰত সৰ্বাধিক।\nনাডালে চাৰিবাৰকৈ এটিপি ৱৰ্ল্ড ট্যুৰৰ ষ্টিফেন এডবাৰ্গ স্পৰ্টছমেনশ্বিপ বঁ‌টা জয় কৰাৰ লগতে ২০১১ আৰু ২০২১ চনত ল'ৰিয়াছ ৱৰ্ল্ড স্পৰ্টছমেনশ্বিপ অফ দ্য ইয়েৰ বঁ‌টা লাভ কৰিছে। স্পেইনক প্ৰতিনিধিত্ব কৰি তেওঁ একক আৰু দ্বৈত উভয় শাখাতে স্বৰ্ণপদক জয়ৰ লগতে দেশৰ ডেভিচ কাপ দলৰ নেতৃত্ব দি পাঁ‌চবাৰকৈ জয়ৰ সোৱাদ দিছে। নিজৰ গৃহচহৰ মেল'ৰ্কাত নাডালে এখন টেনিছ একাডেমীও প্ৰতিষ্ঠা কৰিছে।\n2.1 কেৰিয়াৰৰ আৰম্ভণি আৰু ডেভিচ কাপ\n2.2 গ্ৰেণ্ড শ্লাম\n3 ৰাফা নাডাল স্প'ৰ্টছ চেণ্টাৰ\nনাডালৰ জন্ম হয় স্পেইনৰ মেনাকৰ নামৰ চহৰত। তেওঁৰ মাতৃৰ নাম আনা মাৰিয়া পাৰেৰা ফিমেনিয়াছ আৰু পিতৃৰ নাম ছেবাষ্টিয়ান নাডাল হোমাৰ। তেওঁৰ পিতৃৰ নিজা বীমা কোম্পানী, কাঁ‌চ আৰু খিৰিকীৰ ব্যৱসায় আৰু ছা পুণ্টা নামৰ এক ৰেষ্টুৰেণ্ট আছে। মাৰিয়া ইজাবেল নাডালৰ ভগ্নী। টেনিছ খেলুৱৈগৰাকীৰ খুড়াক মিগুৱেল এঞ্জেল নাডাল এজন অৱসৰপ্ৰাপ্ত ফুটবলাৰ। তেওঁ আৰচিডি মেল'ৰ্কা, এফচি বাৰ্চিলোনা আৰু স্পেইনৰ জাতীয় দলৰ হৈ খেলিছিল। শৈশৱকালত নাডালে ব্ৰাজিলৰ ষ্ট্ৰাইকাৰ ৰোণাল্ডোক অনুসৰণ কৰিছিল আৰু নিজ খুড়াকৰ সহায়ত বাৰ্চিলোনাৰ ড্ৰেচিং কোঠালৈ ৰোণাল্ডোৰ সৈতে এখন ফটো তুলিবৰ বাবে গৈছিল। অন্য এজন খুড়াক টেনিছ প্ৰশিক্ষক টনি নাডালে শিশু ৰাফেলৰ স্বতঃস্ফূৰ্ত প্ৰতিভা লক্ষ্য কৰি তিনি বছৰ বয়সতে টেনিছৰ সৈতে তেওঁৰ পৰিচয় কৰাই দিয়ে।\n৮ বছৰ বয়সত নাডালে ১৩ বছৰ বয়সৰ অনুৰ্ধৰ স্থানীয় এখন টেনিছ খেলত জয়ী হয়। একেসময়তে তেওঁ ফুটবলতো পাৰদৰ্শিতা দেখুৱায়। ইয়াৰ পিছতেই টনি নাডালে তেওঁৰ প্ৰশিক্ষণৰ মাত্ৰা বঢ়াই দিয়ে। সেই সময়ত নাডালৰ দুয়োহতীয়া ফ'ৰহেণ্ড খেলৰ ক্ষমতা দেখি খুড়াকে তেওঁক খেলপথাৰত স্বাভাৱিক সুবিধাৰ বাবে বাঁওহাতেৰে খেলিবলৈ উৎসাহিত কৰে।\n১২ বছৰ বয়সত নাডালে উক্ত বয়সৰ স্পেনিছ আৰু ইউৰোপীয়ান টেনিছ খিতাপ জয় কৰে আৰু লগতে ফুটবল খেলো অব্যাহত ৰাখে। নাডালৰ পিতৃয়ে বিদ্যালয়ৰ কামত হেঙাৰ নপৰিবৰ বাবে ফুটবল আৰু টেনিছৰ যিকোনো এটা বাছি ল'বলৈ কয়। তেতিয়াই একে আষাৰতে নাডালে টেনিছক নিৰ্বাচন কৰে।\n১৪ বছৰ বয়সত স্পেনিছ টেনিছ ফেডাৰেচনে প্ৰশিক্ষণ অব্যাহত ৰাখিবলৈ নাডালক মেল'ৰ্কা এৰি বাৰ্চিলোনালৈ উঠি আহিবলৈ অনুৰোধ কৰে। অৱশ্যে শিক্ষা গ্ৰহণ বাধাগ্ৰস্ত হোৱাৰ আশংকাত তেওঁৰ পৰিয়ালে এই প্ৰস্তাৱত অনুমোদন নজনায় আৰু টনি নাডালে কয় যে ভাল খেলুৱৈ হ'বলৈ তেওঁৰ আমেৰিকা বা আন ঠাইলৈ যোৱাৰ প্ৰয়োজন নাই; এয়া ঘৰত থাকিয়েই কৰিব পাএই। ঘৰতে থকাৰ সিদ্ধান্তৰ বাবে ফেডাৰেচনে বিত্তীয় সাহায্য কমাই দিয়ে আৰু নাডালৰ পিতৃয়েই খৰছসমূহ বহন কৰিবলগা হয়। ২০০১ চনত ক্লে' কোৰ্টৰ এক প্ৰদৰ্শনীমূলক খেলত নাডালে পূৰ্বৰ গ্ৰেণ্ড শ্লাম বিজয়ী পেট কেছক পৰাজিত কৰে।\nকেৰিয়াৰৰ আৰম্ভণি আৰু ডেভিচ কাপ[সম্পাদনা কৰক]\nনাডালে ১৫ বছৰ বয়সৰপৰাই বৃত্তিমূলক টেনিছত সোমাই পৰে আৰু ইণ্টাৰনেচনেল টেনিচ ফেডাৰেচন বা চমুকৈ আইটিএফৰ দুটা জুনিয়ৰ ইভেণ্টত অংশগ্ৰহণ কৰে। ২০০২ চনৰ ২৯ এপ্ৰিলত ১৫ বছৰ ১০ মাহতেই তেওঁ ৰেম'ন ডেলগেড'ক পৰাজিত কৰি প্ৰথমখন এটিপি মেটচত বিজয় সাব্যস্ত কৰে। সেই সময়ত বিশ্ব ৰেংকিংত তেওঁৰ স্থান আছিল ৭৬২।\n২০০১ চনত নাডালে চেলেঞ্জাৰ শৃংখলাৰ একক শাখাত এখন খেলত জিকে যদিও এখনত পৰাজয় বৰণ কৰে। আইটিএফ ফিউচাৰছত একক আৰু দ্বৈত মেটচত তেওঁৰ জিকা আৰু হৰাৰ অনুপাত আছিল যথাক্ৰমে ৭-৫ আৰু ১-২।\n২০০২ চনত ১৬ বছৰ বয়সীয়া নাডাল উইম্বলডনৰ ল'ৰা শাখাৰ (পুৰুষ শাখা নহয়) ছেমিফাইনেল পায়গৈ। সেই বছৰতে জুনিয়ৰ ডেভিচ কাপত যুক্তৰাষ্ট্ৰ পৰাজিত কৰাত স্পেইনৰ হৈ তেওঁ অৱদান আগবঢ়ায়। ২০০২ চনৰ চেলেঞ্জাৰ শৃংখলাত তেওঁ অংশগ্ৰহণ কৰা নাছিল যদিও ফিউচাৰছৰ একক আৰু দ্বৈত শাখাত তেওঁৰ জিকা-হৰাৰ সংখ্যা আছিল ক্ৰমে ৪০-৯ আৰু ১০-৯। ইয়াত তেওঁ মুঠতে ছটা একক খিতাপ দখল কৰে। ইয়াৰে পাঁ‌চটা আছিল মাটি পৃষ্টৰ আৰু এটা কঠিন পৃষ্ঠৰ।\nএপ্ৰিল মাহলৈ নাডাল ৱাইল্ড কাৰ্ড এণ্ট্ৰিৰ যোগেদি এটিপি আন্তৰ্জাতিক শৃংখলাৰ মেল'ৰ্কা অপেনত (মাটি পৃষ্ঠ) প্ৰৱেশ কৰে আৰু একক তথা দ্বৈত উভয় শাখাতে প্ৰতিদ্বন্দ্বিতা আগবঢ়ায়। একক শাখাত তেওঁ ৰেমন ডেলগেড'ক পৰাভূত কৰি নিজৰ প্ৰথমখন এটিপি মেটচত জয়লাভ কৰে। ইয়াৰ পিছত তেওঁ অলিভিয়াৰ ৰ'কাচকো পৰাজিত কৰে। দ্বৈত শাখাত তেওঁ প্ৰথম ৰাউণ্ডতে পৰাজিত হয়।\n২০০৩ চনত নাডালে প্ৰথমটো চেলেঞ্জাৰ খিতাপ জয় কৰাৰ লগতে বছৰটোৰ শেষত বিশ্ব ৰেংকিংৰ ৪৯ স্থানত অধিষ্ঠিত হয় আৰু এটিপিৰ নিউকামাৰ অফ দ্য ইয়েৰ বঁ‌টা লাভ কৰে। একে বছৰতে তেওঁ বৰিছ বেকাৰৰ পিছতেই (১৯৮৪) উইম্বলডনৰ তৃতীয় ৰাউণ্ডত প্ৰৱেশ কৰা কনিষ্ঠতম পুৰুষ হিচাপে পৰিগণিত হয়।\n২০০৪ চনত নাডালে টমি ৰব্ৰেড'ৰ সৈতে যুটি বান্ধি মহাৰাষ্ট্ৰ অপেনত যোগদান কৰে। অষ্ট্ৰেলিয়ান অপেনৰ একক শাখাত তেওঁ তৃতীয় ৰাউণ্ড পায়গৈ যদিও লেটন হেৱিটৰ হাতত তিনিটা ছেটত পৰাজিত হয়। ইয়াৰ পিছত ১৭ বছৰীয়া নাডালে সেই সময়ৰ প্ৰথম স্থানৰ খেলুৱৈ ৰ'জাৰ ফেডাৰাৰক মিয়ামি অপেনত পোনপটীয়া ছেটত পৰাজিত কৰে যদিও চতুৰ্থ ৰাউণ্ডত ফাৰ্ণাণ্ডো গঞ্জালেছৰ হাতত পৰাজিত হয়। সেই বছৰ কিলাকুটিৰ আঘাতৰ বাবে তেওঁ ফ্ৰেন্স অপেনকে ধৰি বহুকেইখন ক্লে' কোৰ্টৰ টুৰ্ণামেণ্টত অংশগ্ৰহণ কৰাৰপৰা বিৰত থাকে। আগষ্ট মাহত তেওঁ প্ৰ'কম অপেনত কেৰিয়াৰৰ প্ৰথমটো একক এটিপি খিতাপ জয় কৰে।\n১৮ বছৰ ৬ মাহ বয়সত নাডাল বিজয়ী দেশৰ বাবে ডেভিচ কাপ ফাইনেলত বিজয় সাব্যস্ত কৰা কনিষ্ঠতম খেলুৱৈৰূপে পৰিগণিত হয়।\nগ্ৰেণ্ড শ্লাম[সম্পাদনা কৰক]\nবিজয়ী ২০০৫ ফ্ৰেন্স অপেন মাটি মেৰিয়ান' পুয়েৰ্টা ৬–৭(৬–৮), ৬–৩, ৬–১, ৭–৫\nবিজয়ী ২০০৬ ফ্ৰেন্স অপেন (২) মাটি ৰ'জাৰ ফেডেৰাৰ ১–৬, ৬–১, ৬–৪, ৭–৬(৭–৪)\nপৰাজিত ২০০৬ উইম্বলডন ঘাঁ‌হ ৰ'জাৰ ফেডেৰাৰ ০–৬, ৬–৭(৫–৭), ৭–৬(৭–২), ৩–৬\nবিজয়ী ২০০৭ ফ্ৰেন্স অপেন (৩) মাটি ৰ'জাৰ ফেডেৰাৰ ৬–৩, ৪–৬, ৬–৩, ৬–৪\nপৰাজিত ২০০৭ উইম্বলডন ঘাঁ‌হনি ৰ'জাৰ ফেডেৰাৰ ৬–৭(৭–৯), ৬–৪, ৬–৭(৩–৭), ৬–২, ২–৬\nবিজয়ী ২০০৮ ফ্ৰেন্স অপেন (৪) মাটি ৰ'জাৰ ফেডেৰাৰ ৬–১, ৬–৩, ৬–০\nবিজয়ী ২০০৮ উইম্বলডন ঘাঁ‌হনি ৰ'জাৰ ফেডেৰাৰ ৬–৪, ৬–৪, ৬–৬(৫–৭), ৬–৭(৮–১০), ৯–৭\nবিজয়ী ২০০৯ অষ্ট্ৰেলিয়ান অপেন কঠিন ৰ'জাৰ ফেডেৰাৰ ৭–৫, ৩–৬, ৭–৬(৭–৩), ৩–৬, ৬–২\nবিজয়ী ২০১০ ফ্ৰেন্স অপেন (৫) মাটি ৰবীন ছ'ডৰ্লিং ৬–৪, ৬–২, ৬–৪\nবিজয়ী ২০১০ উইম্বলডন (২) ঘাঁ‌হনি টমাছ বাৰ্ডিক ৬–৩, ৭–৫, ৬–৪\nবিজয়ী ২০১০ ইউ এছ অপেন কঠিন নোভাক জʼকোভিচ ৬–৪, ৫–৭, ৬–৪, ৬–২\nবিজয়ী ২০১১ ফ্ৰেন্স অপেন (৬) মাটি ৰ'জাৰ ফেডেৰাৰ ৭–৫, ৭–৬(৭–৩), ৫–৭, ৬–১\nপৰাজিত ২০১১ উইম্বলডন ঘাঁ‌হনি নোভাক জʼকোভিচ ৪–৬, ১–৬, ৬–১, ৩–৬\nপৰাজিত ২০১১ ইউ এছ অপেন কঠিন নোভাক জʼকোভিচ ২–৬, ৪–৬, ৭–৬(৭–৩), ১–৬\nপৰাজিত ২০১২ অষ্ট্ৰেলিয়ান অপেন কঠিন নোভাক জʼকোভিচ ৭–৫, ৪–৬, ২–৬, ৭–৬(৭–৫), ৫–৭\nবিজয়ী ২০১২ ফ্ৰেন্স অপেন (৭) মাটি নোভাক জʼকোভিচ ৬–৪, ৬–৩, ২–৬, ৭–৫\nবিজয়ী ২০১৩ ফ্ৰেন্স অপেন (৮) মাটি ডেভিড ফেৰাৰ ৬–৩, ৬–২, ৬–৩\nবিজয়ী ২০১৩ ইউ এছ অপেন (২) কঠিন নোভাক জʼকোভিচ ৬–২, ৩–৬, ৬–৪, ৬–১\nপৰাজিত ২০১৪ অষ্ট্ৰেলিয়ান অপেন কঠিন ষ্টান ৱাৱৰিংকা ৩–৬, ২–৬, ৬–৩, ৩–৬\nবিজয়ী ২০১৪ ফ্ৰেন্স অপেন (৯) মাটি নোভাক জʼকোভিচ ৩–৬, ৭–৫, ৬–২, ৬–৪\nপৰাজিত ২০১৭ অষ্ট্ৰেলিয়ান অপেন কঠিন ৰ'জাৰ ফেডেৰাৰ ৪–৬, ৬–৩, ১–৬, ৬–৩, ৩–৬\nবিজয়ী ২০১৭ ফ্ৰেন্স অপেন (১০) মাটি ষ্টান ৱাৱৰিংকা ৬–২, ৬–৩, ৬–১\nবিজয়ী ২০১৭ ইউ এছ অপেন (৩) কঠিন কেভিন এণ্ডাৰছন ৬–৩, ৬–৩, ৬–৪\nবিজয়ী ২০১৮ ফ্ৰেন্স অপেন (১১) মাটি ড'মিনিক থিয়েম ৬–৪, ৬–৩, ৬–২\nপৰাজিত ২০১৯ অষ্ট্ৰেলিয়ান অপেন কঠিন ন'ভাক জক'ভিচ ৩–৬, ২–৬, ৩–৬\nবিজয়ী ২০১৯ ফ্ৰেন্স অপেন (১২) মাটি ড'মিনিক থিয়েম ৬–৩, ৫–৭, ৬–১, ৬–১\nবিজয়ী ২০১৯ ইউ এছ অপেন (৪) কঠিন ডানিল মেডৱিডেভ ৭–৫, ৬–৩, ৫–৭, ৪–৬, ৬–৪\nবিজয়ী ২০২০ ফ্ৰেন্স অপেন (১৩) মাটি নোভাক জʼকোভিচ ৬-০, ৬–২, ৭–৫\nৰাফা নাডাল স্প'ৰ্টছ চেণ্টাৰ[সম্পাদনা কৰক]\nগৃহচহৰ মেল'ৰ্কাত নাডালৰ ৪০ হাজাৰ বৰ্গমিটাৰ জোৰা নিজা ক্ৰীড়া প্ৰশিক্ষণ কেন্দ্ৰ আছে য'ত তেওঁ নিজে প্ৰশিক্ষণ প্ৰদান কৰে। গ্ৰীচ, কুৱেইট আৰু মেক্সিকোতো এই প্ৰশিক্ষণ কেন্দ্ৰৰ শাখা অৱস্থিত।\n↑ "Rafael Nadal". ATP Tour. https://www.atptour.com/en/players/rafael-nadal/n409/overview। আহৰণ কৰা হৈছে:3February 2020.\n↑ "Nadal, Rafael". rafaelnadal.com. https://rafaelnadal.com/en/about/। আহৰণ কৰা হৈছে:7December 2020.\n↑ "Rankings Singles". ATP Tour. https://www.atptour.com/en/rankings/singles.\n↑ "Rankings Doubles". ATP Tour. https://www.atptour.com/en/rankings/doubles.\n↑ "The pronunciation by Rafael Nadal himself". ATP Tour. https://www.atptour.com/-/media/player-names/59_rafael-nadal_player-name-2014.mp3। আহৰণ কৰা হৈছে: 22 October 2017.\n↑ 6.0 6.1 6.2 Clarey, Christopher (6 June 2005). "Rafael Nadal, Barely 19, He's Got Game, Looks and Remarkably Good Manners". The New York Times. https://www.nytimes.com/2005/06/06/sports/tennis/06nadal.html.\n↑ "Planet football hails O Fenômeno". FIFA.com. https://www.fifa.com/news/y=2011/m=2/news=planet-football-hails-fenomeno-1388593.html.\n↑ 8.0 8.1 Rajaraman, Aarthi (1 June 2008). "At Home with Humble yet Ambitious Nadal". Inside Tennis. http://www.insidetennis.com/archive/0608_french_open_nadal.html। আহৰণ কৰা হৈছে:5April 2010.\n↑ 9.0 9.1 9.2 9.3 9.4 Kervin, Alison (23 April 2006). "The Big Interview: Rafael Nadal". The Sunday Times. http://www.timesonline.co.uk/tol/sport/article708386.ece.\n↑ Drucker, Joel (18 May 2010). "The Rafa Renaissance". atpworldtour. http://www.atpworldtour.com/News/DEUCE-Tennis/DEUCE-May-2010/Rafael-Nadal.aspx.\n↑ "29 April 2002 – Rafael Nadal wins his first ATP match at home in Mallorca". tennisworldusa.org. http://www.tennisworldusa.org/news/news/Rafael_Nadal/42913/april-29-2002-rafael-nadal-wins-his-first-atp-match-at-home-in-mallorca/.\n↑ Tignor, Stephen (20 June 2006). "Wimbledon 2006: The Duel". Tennis Magazine. http://www.tennis.com/features/general/features.aspx?id=10488। আহৰণ কৰা হৈছে: 8 November 2008.\n↑ "Nadal official ITF activity". https://www.itftennis.com/procircuit/players/player/profile.aspx?playerid=100007935। আহৰণ কৰা হৈছে:9August 2018.\n↑ 14.0 14.1 "ITF Tennis – Juniors – Player Activity". http://www.itftennis.com/juniors/players/player/profile.aspx?playerid=100007935। আহৰণ কৰা হৈছে: 15 June 2012.\n↑ BNP Paribas. "Junior Davis Cup and Junior Fed Cup". International Tennis Federation. http://www.itftennis.com/media/188865/188865.pdf। আহৰণ কৰা হৈছে: 11 August 2016.\n↑ 16.0 16.1 "Tennis Abstract: Rafael Nadal ATP Match Results, Splits, and Analysis". www.tennisabstract.com. http://www.tennisabstract.com/cgi-bin/player.cgi?p=RafaelNadal&f=ACareerqq.\n↑ "Tennis Abstract: Rafael Nadal ATP Match Results, Splits, and Analysis". www.tennisabstract.com. http://www.tennisabstract.com/cgi-bin/player.cgi?p=RafaelNadal&f=ACareerqq&view=doubles.\n↑ "Rafael Nadal | Player Activity | ATP Tour | Tennis". ATP Tour. http://www.atptour.com/en/players/rafael-nadal/n409/overview.\n↑ Clarey, Christopher (26 June 2003). "Wimbledon Tennis: An unusual comfort zone". The New York Times. https://www.nytimes.com/2003/06/26/sports/26iht-tennis_ed3__12.html.\n↑ "ATP Chennai doubles info". https://www.atpworldtour.com/en/scores/archive/chennai/891/2004/results?matchType=doubles। আহৰণ কৰা হৈছে: 10 August 2018.\n↑ "Rafael Nadal's 2004 Ranking History". ATP's official site. http://www.atpworldtour.com/tennis/5/en/players/playerprofiles/rankhistory.asp?playernumber=N409&selyear=2004। আহৰণ কৰা হৈছে: 14 February 2009.\n↑ Federer-Nadal 10 Year Rivalry Archived from the original Archived 28 March 2014 at the Wayback Machine\n↑ "Rafael Nadal won the first title of his career in Sopot". https://www.tennisworldusa.org/tennis/news/Rafael_Nadal/19697/on-this-day-rafael-nadal-won-the-first-title-of-his-career-in-sopot-10-years-ago/। আহৰণ কৰা হৈছে: 10 August 2018.\n↑ Benammar, Emily (8 July 2008). "Rafael Nadal: All you need to know". The Daily Telegraph. https://www.telegraph.co.uk/sport/tennis/atptour/2305040/Rafael-Nadal-All-you-need-to-know.html.\n↑ "The Brand Rafael Nadal: Businesses (Part 2)". Score and Change.5March 2019. https://www.scoreandchange.com/the-brand-rafael-nadal-businesses-part-2/। আহৰণ কৰা হৈছে: 10 June 2019.\n↑ https://www.rafanadalacademykuwait.com/ . Retrieved 25 May 2021\n↑ https://www.rafanadaltenniscentre.com/en . Retrieved 25 May 2021\n↑ https://www.rafanadalacademy.com/ru/rafa-nadal-tennis-centre-greece . Retrieved 25 May 2021\n↑ https://www.rafanadalacademy.com/en/news/rafa-nadal-david-ferrer-open-rafa-nadal-academy-kuwait . Retrieved 25 May 2021\n"https://as.wikipedia.org/w/index.php?title=ৰাফেল_নাডাল&oldid=312328"ৰ পৰা অনা হৈছে\nএই পৃষ্ঠাখন ৩১ জানুৱাৰী, ২০২২ তাৰিখে ১৩:৫২ বজাত অন্তিম সংশোধন কৰা হৈছিল।


উধাম সিং - অসমীয়া ৱিকিপিডিয়া\n২৬ ডিচেম্বৰ, ১৮৯৯\nচুনম, পঞ্জাব, ব্ৰিটিছ ভাৰত\n৩১ জুলাই, ১৯৪০\nপেণ্টনভিল কাৰাগাৰ, লণ্ডন\nগডৰ পাৰ্টী, হিন্দুস্তান ছচিয়েলিষ্ট ৰিপাব্লিকান এছছিয়েচন, ভাৰতীয় শ্ৰমিক সংঘ\nউধাম সিং (২৬ ডিচেম্বৰ, ১৮৯৯ – ৩১ জুলাই, ১৯৪০) এজন ভাৰতীয় আন্দোলনকাৰী আছিল, বিশেষকৈ জালিয়ানৱালাবাগৰ হত্যাকাণ্ডৰ প্ৰতিশোধ বুলি অভিহিত কৰা ১৯৪০ চনৰ ১৩ মাৰ্চত সংঘটিত মাইকেল অ'ডয়াৰৰ হত্যাৰ বাবে জনাজাত। তেখেত ভাৰতৰ স্বাধীনতা সংগ্ৰামৰ এজন বৰেণ্য ব্যক্তি আছিল। তেওঁক শ্বহীদ-ই-আজম চৰ্দাৰ উধাম সিং ("শ্বহীদ-ই-আজম" পদাংশই, উৰ্দু: شهید اعظم ভাষাত, "মহান শ্বহীদ" বুজাই) বুলিও সম্বোধিত কৰা হয়। তেওঁৰ নামেৰে উত্তৰাখণ্ডত এখন জিলা (উধাম সিং নগৰ)-ও আছে।\n2 জালিয়ানৱালাবাগৰ হত্যাকাণ্ড\n3 ভাৰতৰ স্বাধীনতা সংগ্ৰাম\n4 কেক্সটন হলৰ গুলিচালনা\n5 বিচাৰ আৰু প্ৰাণদণ্ড\nউধাম সিংৰ জন্ম হয় ১৮৯৯ চনৰ ২৬ ডিচেম্বৰ তাৰিখে ব্ৰিটিছ পঞ্জাবৰ চুনম নামে এখন গাঁৱত। তেখেতৰ পিতৃপ্ৰদত্ত নাম আছিল শ্বেৰ সিং। পিতৃ টেহল সিং আছিল চুনমৰ দাতি-কাষৰীয়া উপ্পল নামৰ গাওঁখনত থকা ৰেইলৱে ক্ৰ'ছিঙটোৰ ৰক্ষীয়া। সৰুতেই পিতৃ-মাতৃ দুয়োৰে বিয়োগ ঘটাত শ্বেৰ সিং আৰু তেওঁৰ ককায়েক মুক্তা সিংক পঞ্জাবৰ চেণ্ট্ৰেল খালছা অৰ্ফানেইজ নামৰ অনাথ আশ্ৰমখনত ভৰ্ত্তি কৰোৱা হয়। তাতেই দুয়ো ভাতৃক শিখ ধৰ্মীয় নীতি অনুসৰি দীক্ষিতকৰণ সম্পন্ন কৰা হয় আৰু শ্বেৰ সিংৰ নতুন নাম হয় উধাম সিং আৰু ককায়েক মুক্তা সিংৰ নতুন নাম হয় সাধু সিং। অনাথ আশ্ৰমতে উধাম সিংৰ শিক্ষাজীৱন আৰম্ভ হয়। ১৯১৭ চনত উধাম সিংৰ ককায়েকৰ মৃত্যু হোৱাত উধাম সিং সম্পূৰ্ণ অকলশৰীয়া হৈ পৰে। ১৯১৮ চনত উধাম সিঙে মেট্ৰিকুলেশ্বন পৰীক্ষাত উত্তীৰ্ণ হয়। ১৯১৯ চনত তেওঁ অনাথ আশ্ৰম এৰে আৰু নিজাকৈ এখন তুলিকা-শিল্পীৰ (painter) দোকান দি জীৱন নিৰ্বাহ কৰিবলৈ আৰম্ভ কৰে।\nজালিয়ানৱালাবাগৰ হত্যাকাণ্ড[সম্পাদনা কৰক]\n১৯১৯ চনৰ ১৩ এপ্ৰিলৰ দিনা জেনেৰেল ৰেগিনাল্ড ডায়াৰৰ আদেশত জালিয়ানৱালাবাগত বৈশাখী উৎসৱৰ বাবে সমবেত হোৱা নিৰপৰাধী, নীৰস্ত্ৰ জনতাৰ ওপৰত অপ্ৰৰোচিত ভাৱে গুলীবৰ্ষণ কৰা হৈছিল, শিশুৰ পৰা বৃদ্ধলৈকে হাজাৰৰো অধিক লোকৰ মৃত্যু হৈছিল। উধাম সিং এই জালিয়ানৱালাবাগৰ হত্যাকাণ্ডৰ প্ৰত্যক্ষদৰ্শী আছিল। সেই দৃশ্য স্বচক্ষে দেখি উধাম সিংৰ জীৱনৰ গতিধাৰাই সলনি হৈ গৈছিল। তেখেতৰ জীৱনৰ লক্ষ্য হৈ পৰিছিল যিকোনো প্ৰকাৰে ব্ৰিটিছৰ শাসন ওফৰাই দিয়া, মাতৃভূমিক নিজ তেজৰ তিলকৰে স্বাধীন কৰা। তেখেতৰ হিটলিষ্টত নাম উঠিছিল জাল্লিয়ানৱালা বাগৰ হত্যাকাণ্ডৰ পুৰোহিত ৰেগিনাল্ড ডায়াৰৰ নাম। আৰু লগতে নাম উঠিছিল পঞ্জাবৰ তদানীন্তন লেফ্টেনেণ্ট গৱৰ্ণৰ মাইকেল অ'ডয়াৰৰ নাম, যিজনে ৰাউলাট আইনৰ বিৰুদ্ধে হোৱা প্ৰতিবাদ আন্দোলনক দমন কৰাৰ বাবে সামৰিক আইন বলবৎ কৰি সমগ্ৰ পঞ্জাবকে বধ্যভূমিলৈ পৰিণত কৰিছিল।\nভাৰতৰ স্বাধীনতা সংগ্ৰাম[সম্পাদনা কৰক]\n১৯২০ ৰ দশকত গান্ধীজীৰ নেতৃত্বত স্বাধীনতা অৰ্জনৰ বাবে চলি থকা ভাৰতীয় জাতীয় কংগ্ৰেছৰ অহিংস আন্দোলনৰ সমান্তৰালকৈ ভাৰতৰ বহু অঞ্চলত বিভিন্ন সশস্ত্ৰ সংগ্ৰামো বিক্ষিপ্ত ভাৱে চলি আছিল। ৫ ফেব্ৰুৱাৰী ১৯২২ত উত্তৰ প্ৰদেশৰ চৌৰিচৌৰাত উত্তেজিত জনতাই পুলিচ ষ্টেচন জ্বলাই দিয়াৰ লগতে কেইবাজনো আৰক্ষীক হত্যা কৰি অহিংস আন্দোলনত হিংসাত্মক কাৰ্য সম্পাদন কৰাৰ বাবে গান্ধীজীয়ে ১৯২০-২২ৰ অসহযোগ আন্দোলন (Non-Cooperation Movement) প্ৰত্যাহাৰ কৰে। অসহযোগ আন্দোলনৰ সময়ত বিপ্লৱৰ পথত ওলাই অহা অনেকেই (জাতীয় কংগ্ৰেছে অসহযোগ আন্দোলন প্ৰত্যাহাৰ কৰাৰ পিছত) নিজাববীয়াকৈ আৰু অঞ্চলবিশেষে সংগঠিত হৈ ব্ৰিটিছৰ বিৰুদ্ধে কূটাঘাটমূলক সশস্ত্ৰ সংগ্ৰামত লিপ্ত হয়। পঞ্জাবত বাবৰ আকালি (Babar Akali) দলে এই সশস্ত্ৰ সংগ্ৰামৰ গুৰি ধৰে। উধাম সিং এই সশস্ত্ৰ সংগ্ৰামত লিপ্ত হৈ পৰে, তেওঁ ভগৎ সিং আৰু তেওঁৰ দলৰ প্ৰতি গভীৰভাৱে প্ৰভাৱিত হয়। ১৯২৪ চনত উধাম সিং গডৰ সংগ্ৰামীসকলৰ লগত জড়িত হৈ পৰে আৰু ভাৰত এৰি আমেৰিকা, কানাডা আৰু আফ্ৰিকাৰ বিভিন্ন অঞ্চলত বাস কৰা প্ৰৱাসী ভাৰতীয়সকলক ভাৰতৰ স্বাধীনতা যুদ্ধত জড়িত কৰিবলৈ সাংগঠনিক কামকাজত নিজকে নিয়োগ কৰে। উল্লেখযোগ্য যে এই গডৰ সংগ্ৰামীসকল (Ghadar Revolutionary ) বিশ্বৰ বিভিন্ন প্ৰান্তত বাস কৰা প্ৰৱাসী ভাৰতীয়সকলক ভাৰতৰ স্বাধীনতা যুদ্ধৰ বাবে সংগঠিত কৰাৰ উপৰিও বিভিন্ন কূটাঘাতমূলক কাৰ্য্যৰে ব্ৰিটিছসকলৰ মূৰৰ কামোৰণি হৈ পৰিছিল। ১৯২৭ চনত ভগৎ সিংৰ আমন্ত্ৰণক্ৰমে আন ২৫জন গডৰ সংগ্ৰামীৰ সৈতে উধাম সিং পুনৰ ভাৰতলৈ যথেষ্ট সংখ্যক বিদেশী আগ্নেয়অস্ত্ৰৰ সৈতে ঘূৰি আহে। উদ্দেশ্য ভগৎ সিং আৰু তেখেতৰ সহযোগীসকলৰ বিপ্লৱী সংগঠন হিন্দুস্তান ছচিয়েলিষ্ট ৰিপাব্লিকান এছছিয়েচন (আৰ্মি)ৰ তত্ত্বাবধানত পঞ্জাব আৰু উত্তৰ ভাৰতত চলি থকা সসস্ত্ৰ মুক্তি সংগ্ৰামখন তীব্ৰতৰ কৰি তোলা। কিন্তু দুৰ্ভাগ্যবশতঃ উধাম সিং অমৃতসৰত পুলিছৰ হাতত ধৰা পৰে আৰু লগত অস্ত্ৰ আৰু গডৰ পুস্তিকা, গডৰ-ডি-গুঞ্জ (Ghadar-di-gunj/ Voice of Revolt) ৰখাৰ অভিযোগত পাচ বছৰৰ সশ্ৰম কাৰাদণ্ডৰে দণ্ডিত হৈ কাৰাগাৰলৈ যায়। ১৯৩০-৩১ চনত হোৱা আইন অমান্য আন্দোলনৰ (Civil Disobedience Movement ) সমাপ্তিৰ বাবে স্বাক্ষৰিত হোৱা গান্ধী–আৰউইন চুক্তি (Gandhi-Irwin Pact) ৰ ফলশ্ৰুতিত আন বহুতো ৰাজনৈতিক কাৰাবন্দীৰ লগতে উধাম সিঙেও মুক্তি লাভ কৰে আৰু পিতৃভূমি চুনমলৈ উভতি যায়। কিন্তু স্থানীয় পুলিছৰ অত্যাচাৰত ব্যতিব্যস্ত হৈ পুনৰ অমৃতসৰলৈ আহি পূৰ্বৰ তুলিকা-শিল্পীৰ বৃত্তিত ধৰে। তেখেতে সংগ্ৰামৰ স্বাৰ্থত পুনৰ ভাৰত ত্যাগ কৰে আৰু ইউৰোপলৈ যায়। কিছুদিন জাৰ্মানীত কটোৱাৰ পিছত তেখেত ১৯৩৪ চনত লণ্ডনত প্ৰৱেশ কৰে। তাত তেখেতে বৃটেইনস্থিত ভাৰতীয়সকলৰ মাজত সাংগঠনিক কামকাজ চলাই নিয়াৰ লগতে তেখেতৰ হিটলিষ্টত থকাসকলক নিধন কৰাৰ পৰিকল্পনা কৰে।\nকেক্সটন হলৰ গুলিচালনা[সম্পাদনা কৰক]\nজাল্লিয়ানৱালা বাগৰ সেই হত্যাকাণ্ডৰ প্ৰায় ২১ বছৰ পাছত ১৯৪০ চনৰ ১৩ মাৰ্চৰ সন্ধিয়া উধাম সিং নিজৰ লক্ষ্যত উপনীত হয়। সেই সন্ধিয়া লণ্ডনৰ ১০ কেক্সটন হলত ইষ্ট ইন্দিয়া এচ'চিয়েচন আৰু চেণ্ট্ৰেল এচিয়ান চ'চাইটিৰ এখন সভাত ভাষণৰত মাইকেল অ'ডয়াৰৰ লগতে তাত উপস্থিত ভাৰতৰ সেইসময়ৰ Secretary of the States for India লৰ্ড যেটলেণ্ড (Lawrence Dundas, 2nd Marquess of Zetland), চাৰ লুই ডেন (Sir Luis Dane) আৰু লৰ্ড লেমিংটন (Charles Cochrance Baillie, 2nd Baron of Lamington) ক গুলিবিদ্ধ কৰে। মাইকেল অ'ডয়াৰৰ ঘটনাস্থলীতে মৃত্যু হয় যদিও আন কেইজন প্ৰাণহানিজনক ভাৱে আঘাতপ্ৰাপ্ত নহয়। উধাম সিঙে পলাবলৈ চেষ্টা নকৰি গ্ৰেপ্তাৰ বৰণ কৰে।\nবিচাৰ আৰু প্ৰাণদণ্ড[সম্পাদনা কৰক]\nমাইকেল অ'ডয়াৰক হত্যা কৰাৰ পিছত উধাম সিঙক (বাওঁফালৰ পৰা দ্বিতীয় জন) ১০ কেক্সটন হলৰ পৰা লৈ যোৱাৰ দৃশ্য\n১৯৪০ চনৰ ১ এপ্ৰিলত উধাম সিঙক মাইকেল অ'ডয়াৰক হত্যা কৰাৰ গোচৰত আৰোপিত কৰা হয় আৰু ৪ জুনত জাষ্টিছ এটকিনছনৰ আদালতে তেখেতক মৃত্যুদণ্ডৰে দণ্ডিত কৰে। সেই বছৰৰে ৩১ জুলাইত উধাম সিঙক লণ্ডনৰ পেণ্টনভিল কাৰাগাৰত ফাঁচীকাঠত ওলমোৱা হয়।\n↑ Swami, Praveen (Nov 1997). "Jallianwala Bagh revisited: A look at the actual history of one of the most shocking events of the independence struggle". Frontline (India) খণ্ড 14: পৃষ্ঠা 1–14. http://www.frontline.in/static/html/fl1422/14220500.htm.\n↑ sikhhistory.com. "Shaheed Udham Singh (1899-1940)". http://www.sikh-history.com/sikhhist/personalities/udhams.html.\n↑ Sikander Singh (2002). Pre-meditated Plan of Jallianwala Massacre and Oath of Revenge, Udham Singh alias Ram Mohammad Singh Azad. পৃষ্ঠা. 139.\n↑ Academy of the Punjab in North America. "Shaheed Udham Singh (1899-1940)". http://www.apnaorg.com/articles/udhamsingh/.\n↑ Dr. Fauja Singh (1972). Eminent Freedom Fighters of Punjab. পৃষ্ঠা. 239-40.\n↑ Singh, Sikander (1998). Udham Singh, alias, Ram Mohammed Singh Azad:asaga of the freedom movement and Jallianwala Bagh. B. Chattar Singh Jiwan Singh.\n↑ Murder of Michael O'Dwyer, Udham Singh alias Ram Mohammad Singh Azad, 2002, p 180-181, Prof Sikander Singh\n↑ CRIM 1/1177, Public Record Office, London, p. 64\n"https://as.wikipedia.org/w/index.php?title=উধাম_সিং&oldid=300642"ৰ পৰা অনা হৈছে\nএই পৃষ্ঠাখন ২৬ ছেপ্টেম্বৰ, ২০২১ তাৰিখে ০৭:৩৫ বজাত অন্তিম সংশোধন কৰা হৈছিল।


মুছলমান হৈ জন্ম লাভ কৰাটো অপৰাধ নেকি? - The Cross Current\nমুছলমান হৈ জন্ম লাভ কৰাটো অপৰাধ নেকি?\nউৰ্দু সাহিত্যিক মুনাব্ৱৰ ৰাণাৰ এটা বিশেষ মন্তব্যই এতিয়া সমগ্ৰ দেশতে সৃষ্টি কৰিছে বিতৰ্ক আৰু উত্তেজনাৰ। সাহিত্যিক গৰাকীয়ে উত্তৰ প্ৰদেশত মুছলমান হৈ জন্ম লাভ কৰাটো বা মুছলমান হোৱাটো পাপ বুলি মন্তব্য কৰাৰ লগে লগে উত্তেজিত হৈ পৰিছে দেশৰ সচেতন মহল। কিন্তু মুছলমানৰ বিপক্ষে নহয় মুছলমানৰ সপক্ষেহে মন্তব্য প্ৰদান কৰিছিল সাহিত্যিক ৰাণাই।\nদৰাচলতে ৰাণাই তেওঁৰ বক্তব্য পুনৰাবৃত্তি কৰিছে। এমাহ আগতে ৰাণাই কৈছিল যে মুখ্যমন্ত্ৰী যোগী আদিত্যনাথ পুনৰ মুখ্যমন্ত্ৰী হলে তেওঁ উত্তৰ প্ৰদেশ ত্যাগ কৰিব। অৰ্থাৎ তেওঁলোকে বুজি লব যে উত্তৰ প্ৰদেশ এতিয়া আৰু মুছলমানসকলৰ বাবে বসবাসৰ উপযুক্ত নহয়।\nৰাণাই ইতিমধ্যেই ঘোষণা কৰিছে যে বিজেপি চৰকাৰৰ একমাত্ৰ কাম হৈছে মুছলমানসকলক যিকোনো প্ৰকাৰে হাৰাশাস্তি কৰা। সেয়েহে উত্তৰ প্ৰদেশ চৰকাৰৰলৈ সাতটা বিশেষ অভিযোগ উত্থাপন কৰিছে দেশৰ সচেতন মহলে –\n১) উত্তৰ প্ৰদেশত ২৩ জন মুছলমানৰ মৃত্যুৰ ঘটনাটোত কিয় নীৰৱতা অৱলম্বন কৰিছিল চৰকাৰে?\nউত্তৰ প্ৰদেশত CAA বিৰোধী আন্দোলনৰ সময়ত ২৩ জন লোকক গুলীয়াই হত্যা কৰা হৈছিল। এই ঘটনাৰ স্পষ্টীকৰণ দি উত্তৰ প্ৰদেশ আৰক্ষীয়ে কৈছিল যে তেওঁলোকে প্ৰতিবাদকাৰীৰ ওপৰত গুলী চালনা কৰা নাছিল। যদি আৰক্ষীয়ে গুলী চালনা কৰা নাই তেন্তে মুছলমানে মুছলমানৰ ওপৰত গুলী চালনা কৰিছিল নেকি?\nউল্লেখযোগ্য যে পৰিয়ালৰ সদস্যসকলৰ হেঁচা প্ৰয়োগ কৰি মৃতদেহবোৰ ৰাতিটোৰ ভিতৰতে সৎকাৰ কৰা হৈছিল। শাসকীয় দল বা কোনো বিৰোধী দলে কোনেও বিষয়টো আলোচনাৰ মজিয়ালৈ আহিবলৈ দিয়া নাছিল।\n২) কেৱল মুছলমানৰ বিৰুদ্ধে আক্ৰোশ কিয়?\nCAA বিৰোধী আন্দোলনৰ সময়ত উত্তৰ প্ৰদেশত যথেষ্ট বিশৃংখল পৰিস্থিতিৰ সৃষ্টি হৈছিল। দাঙ্গাত ৰাজহুৱা সম্পত্তিৰ ক্ষতিসাধন কৰাৰ অপৰাধত ১০০০ তকৈও অধিক মুছলমানক গ্ৰেপ্তাৰ কৰা হৈছিল। প্ৰায় ৩২৭ খন এজাহাৰ পঞ্জীয়ন কৰা হৈছিল। ১৫০ তকৈও অধিক দুৰ্বৃত্তৰ নামত পোষ্টাৰো মুকলি কৰা হৈছিল। ক্ষতিগ্ৰস্ত সম্পত্তি পুনৰুদ্ধাৰৰ বাবে জাননী প্ৰেৰণ কৰা হৈছিল।\n৩) মব লিঞ্চিঙৰ ক্ষেত্ৰত কিয় নীৰৱে আছিল উত্তৰ প্ৰদেশৰ মুখ্যমন্ত্ৰী যোগী আদিত্যনাথ?\nউত্তৰ প্ৰদেশত মব লিঞ্চিঙ অৰ্থাৎ গণপ্ৰহাৰৰ ঘটনা ক্ৰমান্বয়ে বৃদ্ধি পাবলৈ ধৰিছে। যদি আপুনি কেৱল গৰু সুৰক্ষাৰ নামত লিঞ্চিংৰ ঘটনাবোৰ লক্ষ্য কৰা হয় তেন্তে ২০১৪ চনত ৩টা, ২০১৫ চনত চাৰিগুণ অৰ্থাৎ ১২টা, ২০১৬ চনত দুগুণ অৰ্থাৎ ২৪টা, ২০১৭ চনত ৩৭টা, ২০১৮ চনত ৯টা মব লিঞ্চিঙৰ ঘটনা নথিভূক্ত কৰা হৈছে। ২০১৪ৰ পৰা ২০১৮ চনৰ ভিতৰত এই ৮৫টা ঘটনাত ৩৪ জন লোকৰ মৃত্যু হৈছিল আৰু ২৮৫ জন লোক আহত হৈছিল। এইবোৰ মব লিঞ্চিঙৰ ঘটনাৰ সৰহভাগতে ভুক্তভোগী হৈছিল মুছলমানসকল। এই পৰিসংখ্যাত দলিত সকলক যোগ দিলে এয়া স্পষ্ট হৈ পৰে যে ২০১৮ চনলৈকে অৰ্থাৎ বিগত চাৰি বছৰত মুঠ ১৩৪ টা মব লিঞ্চিঙৰ ঘটনাত ৬৮ জন লোক নিহত হৈছিল।\n৪) মুছলমানৰ বিৰুদ্ধে UAPA আইনৰ সৰ্বাধিক অপব্যৱহাৰ কৰা হৈছে কিয়?\nUAPAৰ দৰে কঠোৰ আইনৰ অপব্যৱহাৰৰ ফলত মুছলমানসকল আটাইতকৈ বেছি ক্ষতিগ্ৰস্ত হৈছে। ৰাষ্ট্ৰীয় মানৱ অধিকাৰ আয়োগৰ মতে ২০১৬ৰ পৰা ২০১৯ৰ ভিতৰত ৰাষ্ট্ৰীয় সংখ্যালঘু আৰু দলিতসকলক নিৰ্যাতনৰ সৰ্বমুঠ ঘটনাৰ সংখ্যা আছিল ২০০৮ টা। যাৰ ভিতৰত মব লিঞ্চিঙো অন্তৰ্ভুক্ত আছিল। উদ্বেগজনক ভাৱে এই ঘটনাবোৰৰ ৪৩ শতাংশ ঘটনা কেৱল মাত্ৰ উত্তৰ প্ৰদেশৰে আছিল।\nগতিকে সাহিত্যিক ৰাণাই উত্তৰ প্ৰদেশত মুছলমান হোৱাটো পাপ বুলি কৰা মন্তব্যত আপত্তি কৰিবলগীয়া একো নাই।\n৫) মুছলমানক কাৰাগাৰত ৰাখিবলৈয়েই প্ৰণয়ন কৰা হৈছিল নেকি UAPA আইন?\n২০১৯ চনলৈকে দেশত UAPA অৰ্থাৎ দেশদ্ৰোহৰ সৈতে সম্পৰ্কীয় ঘটনাৰ সংখ্যা আছিল ২৩৬১ টা। ইয়াৰ ভিতৰত মাত্ৰ ১১৩ টা গোচৰহে নিষ্পত্তি কৰা হৈছে। যাৰ ভিতৰত ৩৩ জনক দোষী সাব্যস্ত কৰা হৈছে আৰু ৮০ জন লোকক নিৰ্দোষী বুলি ঘোষণা কৰা হৈছে। মুঠ গোচৰৰ ৯৫.২১ শতাংশ গোচৰ এতিয়াও বিচাৰাধীন হৈ আছে। ইয়াৰ অৰ্থ হৈছে যে মানুহক কেৱল UAPA আইনৰ অধীনত কাৰাগাৰলৈ নিক্ষেপ কৰা হৈছে। কোনো শুনানি গ্ৰহণ কৰিবলৈ বা বিষয়টো নিষ্পত্তি কৰিবলৈ চেষ্টা কৰা হোৱা নাই। সকলো জ্ঞাত যে এই ধাৰাবোৰৰ অধীনত গ্ৰেপ্তাৰ হোৱা লোকসকলৰ ভিতৰত মুছলমানৰ সংখ্যাই সৰ্বাধিক।\n৬) মুছলমানসকলক কৰোনাৰ বাহক বুলি কিয় কোৱা হৈছিল?\nসমগ্ৰ দেশতে কৰোনাৰ বাবে মুছলমানসকলক মুকলিকৈ দোষাৰোপ কৰা হৈছিল। চিকিৎসকৰ ভুৱা ভিডিঅ’ ব্যৱহাৰ কৰি মুছলমানসকলৰ বিৰুদ্ধে ঘৃণা বিয়পোৱাৰ চেষ্টা কৰা হৈছিল। বহু নেতা-মন্ত্ৰীয়ে মুকলিকৈ সাম্প্ৰদায়িক হিংসা বিয়পাইছিল। অৱশ্যে মুছলমানসকলে তেওঁলোকৰ বিৰুদ্ধে ঘৃণা বিয়পাইছে লোক সকলৰ বিৰুদ্ধে কিয় কোনো ব্যৱস্থা গ্ৰহণ নকৰিলে তাক লৈয়ো এতিয়া প্ৰশ্ন উত্থাপন কৰিছে দেশৰ সচেতন মহলে।\n৭) জনসংখ্যা নিয়ন্ত্ৰণৰ অজুহাতত মুছলমানসকলক লক্ষ্য কৰি লোৱা হৈছে নেকি?\nএটা সময়ত বিজেপি নেতাসকলে মুছলমানৰ সৈতে জনসংখ্যা বৃদ্ধিৰ ক্ষেত্ৰত প্ৰতিযোগিতা কৰাৰ কৈছিল। কিন্তু বৰ্তমান সময়ত সেই একেটা দলেই জনসংখ্যা নিয়ন্ত্ৰণ আইনৰ ওপৰত ওকালতি কৰিবলৈ আৰম্ভ কৰিছে। হিন্দুৰ তুলনাত মুছলমানসকলৰ মাজত জনসংখ্যা বৃদ্ধিৰ হাৰ অধিক। মুছলমানসকলে এয়া অনুধাৱন কৰা উচিত যে জনসংখ্যা নিয়ন্ত্ৰণৰ অজুহাতত মুছলমানসকলক লক্ষ্য কৰি লোৱা হৈছে।\nযেতিয়া এটা নিৰ্দিষ্ট এলেকাত বাস কৰা সংখ্যাগৰিষ্ঠ সম্প্ৰদায়টো বিশ্বাসী হয় তেতিয়াহে সংখ্যালঘুসকলে নিজকে সুৰক্ষিত অনুভৱ কৰে।বিভাজনৰ পিছত ভাৰতত থকা মুছলমানসকলৰ সংখ্যাগৰিষ্ঠ হিন্দু আৰু দেশৰ নেতৃত্বৰ ওপৰত বিশ্বাস আছিল। চৰকাৰে এই বিশ্বাস অটুট ৰখাত এক গুৰুত্বপূৰ্ণ ভূমিকা পালন কৰি আহিছে। কিন্তু ৰক্ষকেই যেতিয়া ভক্ষক হয় তেতিয়া প্ৰাৰ্থনাৰ অৰ্থইবা কি?\nISIS-তালিবানৰ মাজত সংঘটিত হৈছে ভয়ানক সংঘৰ্ষ, কোন দিশে আফগানিস্তানৰ ভৱিষ্যত?\nঅক্টোবৰৰ পৰা দেশৰ ১২-১৭ বছৰ বয়সৰ শিশুৰ বাবে উপলব্ধ হ’ব ক’ভিড ভেকচিন


Published on January 8, 2018 | News Source: সাক্ষাৎগ্রহণ : নবীন বুঢ়াগোহাঁই\nআজিৰ অতিথি : দুর্লভ বড়া\nসম্পূর্ণ একক প্রচেষ্টাৰে অসমৰ এটা জাতীয় সম্পদ ‘উত্তৰণ যাদুঘৰ’ প্রতিষ্ঠা কৰা শিৱসাগৰ জিলাৰ জয়সাগৰ নিৱাসী দুর্লভ বড়া এতিয়া এটা অতি চর্চিত ব্যত্তিুত পৰিণত হৈছে৷ দুর্লভ বড়া এজন উচচ পর্য়ৰ স্হপতিবিদ, গৱেষক, ভাস্কর্যশিল্পী, চিত্রকৰ, লেখক আৰু মৌলিক চিন্তাৰ অধিকাৰী ব্যত্তিু৷ পর্যটকৰ আকর্ষণৰ কেন্দ্রবিন্দুত পৰিণত হোৱা ‘উত্তৰণ যাদুঘৰ’ত অসম তথা ভাৰতৰ বিভিন্ন ৰাজ্যৰ পণ্ডিত-গৱেষক আৰু সাধাৰণ লোকে পদার্পণ কৰি বিস্ময় মানি আহিছে৷ আমি ‘উত্তৰণ যাদুঘৰ’ৰ স্রষ্টাগৰাকীৰ মনৰ কথাৰ সামান্য এটা অংশ ধৰি ৰাখিবলৈ কৰা প্রচেষ্টা কৰিছিলোঁ এটা কথোপকথনৰ জৰিয়তে৷ তাৰ সম্পাদিত ৰূপ পঢ়ুৱৈৰ বাবে আগবঢ়োৱা হ’ল–\n* আপুনি যিটো যাদুঘৰ একক প্রচেষ্টাত নির্ণ কৰিলে বা অসমত যিবোৰ যাদুঘৰ মানুহে কৰিছে, এইবোৰৰ অসমীয়া জাতীয় জীৱনলৈ অৱদান কি ধৰণেৰে থাকিব পাৰে?\nদুর্লভ বড়া: এয়া এটা ঐতিহাসিক অৱদান৷ ইয়াৰ জৰিয়তে মানুহে নিজৰ শিপাডাল বিচাৰি পাব৷ তদুপৰি ইয়াৰ জৰিয়তে মানৱ জাতিৰ ইতিহাসটো গম পাব পৃথিৱীৰ বিভিন্ন ঠাইৰ জীৱন... মানুহৰ ভোক-পিয়াহ, হাঁহি-কান্দোন একেই কিন্তু জীৱন ধাৰণৰ পদ্ধতিবিলাক ভৌগোলিক অৱস্হাভেদে বেলেগ হৈছে৷ গতিকে ভৌগোলিকভাৱে, প্রাকৃতিকভাৱে কিছুমান ঠাইত যিখিনি বস্তুৰ সৃষ্টি হৈছে তাৰ লগতেই সম্বন্ধ ৰক্ষা কৰি জীৱন ধাৰণৰ কাৰণে তাৰ পৰা সেই বিষয়বিলাক আহৰণ কৰে৷ এতিয়া আমাৰ হাতত যিখিনি বস্তু আছে সেইখিনি আমাৰ ইতিহাস, আৰু সেইটোকে যদি আমি ঐতিহ্য বুলি ধৰোঁ, তেতিয়াহ’লে আমাৰ অতীতটোৰ মূল্য আছে বুলি আমি গম পাম৷ সেইকাৰণে মই কৈছোঁ ‘হেৰিটেজ’ শব্দটোৰ অর্থটো বহুত, মানুহে বুজি নাপায়৷ এতিয়া, হেৰাই যোৱা আমাৰ গৰুগাড়ীখনেই হওক, সেইখনো ঐতিহ্য৷ ঢেঁকীটোৱেই হওক, সিও ঐতিহ্য৷ যদি সেইটো মানুহৰ বোধ নহয়, তেতিয়াহ’লে ঐতিহ্য আমি বিচাৰিয়েই নাপাম৷ আৰু... মিউজিয়াম বুলি ক’লে পৃথিৱীৰ যিখিনি অতীত হৈ গৈছে, সেইখিনিৰ সংগ্রহ৷ ইয়াৰ জৰিয়তে উত্তৰ প্রজন্মই বুজি পাব যে এটা সময়ত মানুহৰ জীৱন ধাৰণত এইখিনি ব্যৱহাৰ হৈছিল৷ গতিকে মানুহক মানুহৰ, অন্ততঃ অতীত সম্বন্ধীয় কথাবোৰ আনি পেলাই মানুহৰ দৃষ্টিক দূৰলৈ লৈ যাব লাগে, আৰু সেইটো, বস্তুনিষ্ঠভাৱে যদি লৈ যাব পৰা যায়, তেতিয়াহ’লে সেই কথাটো মানুহে অনুভৱ কৰিবই৷\n* তেন্তে ‘উত্তৰণ যাদুঘৰ’ৰ লক্ষ্য আৰু উদ্দেশ্যও নিশ্চয় তেনেধৰণৰেই?\nদুর্লভ বড়া: ‘উত্তৰণ যাদুঘৰ’ৰ লক্ষ্য-উদ্দেশ্যও সেইটোৱেই৷ ‘উত্তৰণ যাদুঘৰ’ৰ কথাটো কি, মানুহে যিমান অতীতলৈ যাব পাৰিব, অতীতৰ ঐতিহ্যৰ লগত যিমান সম্বন্ধ গঢ়িব পাৰিব, সিমানে ভৱিষ্যতৰ পৰিকল্পনা কৰিব পাৰিব৷ আৰু বর্তমান এটা স্হিতি লাভ কৰিব পাৰিব ভৱিষ্যতৰ কাৰণে৷\n* এতিয়া সমাজ-জীৱনৰ লগত যাদুঘৰটো, যাদুঘৰৰ সামগ্রীখিনি কেনেদৰে জড়িত হ’ব, ভৱিষ্যতৰ দিনত ই সমাজখনৰ কাৰণে কি ধৰণেৰে আমাৰ সহায়ক হ’ব পাৰে?\nদুর্লভ বড়া: এটা শিক্ষা৷ এখন কিতাপত যেনেকৈ... বুৰঞ্জী এখনে যেনেকৈ শিক্ষা দিয়ে, বুৰঞ্জী এখনে লিপিবদ্ধ বা... কিতাপৰ মাধ্যমেৰে দিব, আৰু এটা সংগ্রহালয়ে বা এটা যাদুঘৰে বাস্তৱ বস্তুখিনি দাঙি ধৰিব৷ গতিকে সংগ্রহালয়ৰ ক্ষেত্রত কি হয় সেইটো বেছি উজু হয়৷ এইকাৰণে হয় যে সেই বস্তুখিনি প্রত্যেক মানুহে বুজি পায়, জীৱন-ধাৰণ প্রতিজন মানুহেই কৰি আছে৷ সাধাৰণ, অসাধাৰণ, শিক্ষিত-অশিক্ষিত বুলি কথা নাই৷ সেইখিনিয়ে শিক্ষিত মানুহক যিমানখিনি দিব অশিক্ষিত মানুহক তাতকৈ বেছি দিব৷ কাৰণ অশিক্ষিত মানুহে কিতাপৰ পৰা কিবা এটা পঢ়ি উলিয়াব নোৱাৰিব পাৰে বা কিতাপ এখন নপঢ়িব পাৰে, যোগাৰ কৰি ল’ব নোৱাৰিব পাৰে, কিন্তু এই বস্তুখিনি দেখাৰ লগে লগে তেওঁলোকে এটা ঐতিহ্যৰ সৈতে সম্পর্কিত হৈ পৰিব আৰু তাক অনুভৱ কৰিব পাৰিব৷\n* এতিয়া কথা হ’ল, এই যাদুঘৰটো কৰিবলৈ আপোনাৰ মনলৈ চিন্তাটো কেনেকৈ আহিছিল? এই কামটো কৰিবলৈ বা এনেকুৱা ধৰণৰ বহল চিন্তা এটা কৰিবলৈ কিবা বিশেষ দর্শনে আপোনাক প্রভাৱিত কৰিছে নেকি?\nদুর্লভ বড়া: দর্শনটো এনেকুৱা ধৰণৰ মোৰ বোধেৰে, প্রত্যেক শিশুৰ মনত এটা ভাৱনাৰ সৃষ্টি হয় আৰু বহুতে ভাবে যে মই অমুক হ’ম, তমুক হ’ম, মানে ভাল পঢ়া-শুনা কৰি এনেকুৱা হ’ম৷ কোনোবাই ডাত্তুৰ হ’ম বুলি ভাবে৷ বহুতে ভাবে, কিন্তু নহয়৷ সেই নহয় যে, সেই ভাৱনা এটা কিন্তু কঢ়িয়াই আনে৷ কিন্তু তেওঁৰ সেই পৰিস্হিতি-পৰিৱেশে সেইটো হ’বলৈ সুযোগখিনি আচলতে দিব নোৱাৰে৷ কিন্তু তেওঁৰ ভাৱনাৰ মাজত সেইটো সঁচা অর্থত থাকে৷ ব্যর্থতাটো থাকেই মানুহৰ৷ মই ঘূৰি চালে দেখোঁ যে মোৰ এঘাৰ বছৰ বয়সৰ পৰা, অর্ৎ মোৰ যেতিয়াৰ পৰা মনত পৰে, আমি এল পি স্ূকলৰ পৰা ফ’ৰলৈ আহোঁ, তেতিয়া স্ূকললৈ আহোঁতে মই ঘৰৰ পৰা ওলাই সেই কথাটোৱেই ভাবোঁ৷ আচলতে মই আকাশৰ ফালে বেছি চাওঁ৷ তেতিয়া মনলৈ এটা ভাব আহে, পৃথিৱীখনততো বহুত নজনা কথা আছে, অর্ৎ সেইটো এটা ৰহস্য৷ সেই নজনা কথাবোৰ কি? আচলতে ৰহস্যটো কি ভেদ কৰিব পাৰিলেহে নজনা কথাটো জানিম৷ সেই ভাৱনাটো এঘাৰ বছৰ বয়সৰ পৰা, হয়তো জন্মগতভাৱেই মোৰ আহিছিল৷\n* কোৱা হয় যে প্রতিভাৰ নিৰানবৈব শতাংশই অধ্যৱসায়ঃ কিন্তু প্রতিভাক আপুনি জন্মগত বুলি ভাবে তাৰমানে?\nদুর্লভ বড়া: অধ্যৱসায়টো হ’ল কি, উদ্দেশ্যটোক আগবঢ়াই নিবলৈ পৰিস্হিতি, পৰিৱেশ আৰু নিজৰ দৃঢ়তা লাগিব, কর্মক্ষমতা লাগিব৷\n* বুজিছোঁ৷ মই আৰু এটা কথা কৈছিলোঁ...\nদুর্লভ বড়া: চিন্তাটো লাগিব৷ আৰু সেইটোৱেই দর্শন দর্শনটো হ’ল, মই আজি য’ত আছোঁ, তাৰ পৰা যদি মই দূৰলৈ চাব পাৰিছোঁ, সেইটোৱেই দর্শন৷ মই আজি য’ত আছোঁ, তাৰ পৰা যদি দূৰ অতীতলৈ চাব পাৰিছোঁ, সেইটোৱেই দর্শন৷ দর্শন মানে এই বহি থকা সময়ত কৈ থকা কথাখিনি এই মুহূর্তৰ কথাখিনি দর্শন নহয়, কিন্তু এই মুহূর্তত যিখিনি কথা কৈছোঁ, সেইখিনি মোৰ অতীতৰ পৰা কঢ়িয়াই অনাৰ কাৰণে অতীত-দর্শন হিচাপেহে মই এইখিনি প্রকাশ কৰিলোঁ... আজি যিখিনি ক’ম সেইবোৰ ভৱিষ্যৎ-দর্শন কাৰণে৷ আজিৰ দিনটোৰ পৰা কাইলৈ দিনটো, সেইটোৱেই এটা দর্শন৷\n* অ’, এতিয়া যাদুঘৰ বা এনেকুৱা ধৰণৰ এটা কাম কৰিবলৈ ইমান সহজ নহয় পট৲কৈ...\nদুর্লভ বড়া: সহজ নহয়, সহজ নহয়... তাৰ মাজত আৰু এটা কথা আছে৷ তাৰ মাজত থকা কথাটো এনেকুৱা ধৰণৰ মানুহৰ সদায় এটা চেলেঞ্জিং এটা এটিটিউট থাকিব লাগিব৷\n* ‘পাৰিমেই’ ধৰণৰ এটা ধাৰণা...\nদুর্লভ বড়া: পাৰিমেই৷ পাৰিমেই সেইটো এটা কথা... আৰু থাকিব লাগিব যে মই অদ্বিতীয় সেইটো ভাবিব লাগিব... মই আনতকৈ বেলেগ সেইটো ভাবিব লাগিব৷ আনতকৈ বেলেগ বুলি কথাৰে ক’লে নহ’ব, আনতকৈ বেলেগ হ’বলৈ হ’লে কামেৰেহে দেখুৱাব লাগিব, তেতিয়াহে আনে মানি ল’ব৷ গতিকে সেই কামটোত, আনতকৈ বেলেগ বুলি মই যেতিয়া নিজকে ভাবি লৈছোঁ সেইটো কার্যকৰী কৰিবলৈ যাওঁতে সেই কথাটোৱে সেই দিশটোলৈ আগবঢ়াই নিয়াত সহায় কৰিব৷\n* আপুনি ভাস্কর্য নির্ণ কৰে, আৰু ছবি আঁকে, এই বস্তুবোৰে যাদুঘৰৰ প্রক্রিয়াটোক আগবঢ়াই নিয়াত আপোনাক নিশ্চয় সহায় কৰিছে চাগৈ?\nদুর্লভ বড়া: কথাটো হ’ল, মোৰ চিন্তাৰ বহির্প্রকাশৰ প্রথম কামখিনি হ’ল এই ভাস্কর্য, শিল্পকর্মখিনি...\n* কিমান বছৰ বয়সৰ পৰা কৰিছে আপুনি এই শিল্পচর্ কৰিছে?\nদুর্লভ বড়া: এয়া মই ১৯৮৪ চনৰ পৰা কৰিছোঁ৷ ধাৰণাবোৰৰ প্রকাশ তাৰ মাজেৰেই কৰি আহিছোঁ৷\nজয়ৰ পাছত প্রশিক্ষকৰ মডেল কন্যাৰ ‘উৎসৱ’ খেলপথাৰত ‘অভিনৱ’ শাস্তি গ্রেমিঅ’লৈ\n180 jihadists, mercenaries killed in Russian air strikes in Syria\nচিন্তাশীল লেখক-বুদ্ধিজীৱীৰ সীমাবদ্ধতা\nএন আৰ চিৰ খচৰা প্রকাশে অসমত ভয়ংকৰ পৰিস্থিতিৰ সৃষ্টি কৰিব\nAll Rights Reserved 2018 © The Janambhumi | Total visits : 2972912


সীমান্তত কিদৰে মিজো দুৰ্বৃত্তই আক্ৰমণ কৰিছিল অসম আৰক্ষীক? আহত গৃহৰক্ষী জোৱানে বৰ্ণনা কৰিলে শিহৰণকাৰী অভিজ্ঞতা injured-assam-police-jawan-muhammad-moinul-elaborate-the-whole-incident-in-assam-mizo-disputed-area-tvinamul-hb– News18 assam\nসীমান্তত কিদৰে মিজো দুৰ্বৃত্তই আক্ৰমণ কৰিছিল অসম আৰক্ষীক? আহত গৃহৰক্ষী জোৱানে বৰ্ণনা কৰিলে শিহৰণকাৰী অভিজ্ঞতা\nঅসম-মিজোৰাম সীমান্তত মিজোৰামৰ দুৰ্বৃত্তৰ বৰ্বৰ আক্ৰমণত গুৰুতৰভাৱে আহত হৈছিল ৰঙিয়াৰ গৃহৰক্ষী জোৱানজন।\nLast Updated : August 01, 2021, 12:24 IST\nঅসম-মিজোৰাম সীমান্তত মিজোৰামৰ দুৰ্বৃত্তই কেনেদৰে আক্ৰমণ কৰিছিল অসম আৰক্ষীক? আহত গৃহৰক্ষী জোৱান ৰঙিয়াৰ মুহাম্মদ মইনুল হকে বৰ্ণনা কৰিলে ঘটনাৰ সবিশেষ।\nযোৱা ২৬ জুলাইৰ আবেলি মিজোৰামৰ দুস্কৃতিকাৰীয়ে হঠাতে আক্ৰমণ কৰিছিল অসম আৰক্ষীৰ ওপৰত । হাতে হাতে অত্যাধুনিক মৰণাস্ত্ৰ, দা-লাঠি লৈ আক্ৰমণ কৰিছিল সীমান্তত কৰ্তব্যৰত অসম আৰক্ষীৰ জোৱানৰ ওপৰত। থকা অসম আৰক্ষীৰ ওপৰত ।\nআৰু সেই অসম আৰক্ষীৰ দলটোত আছিল গৃহৰক্ষী জোৱান ৰঙিয়াৰ সুন্ধিয়া ঘুলিপামৰ মুহাম্মদ মইনুল হক। চিকিৎসালয়ৰ পৰা কিছু সুস্থ হৈ ঘৰত উপস্থিত হোৱা মইনুল হকে এফালৰ পৰা বৰ্ণনা কৰিলে, কিদৰে আক্ৰমণ কৰিছিল মিজোৰামৰ দুৰ্বৃত্তই। কিদৰে অসম আৰক্ষীৰ কেইবাখনো বাহন ভাঙি ক্ষতি সাধন কৰিছিল দুস্কৃতিকাৰীয়ে?\nমুহাম্মদে কয় যে, সেইসময়ত মিজো দুস্কৃতিকাৰীৰ তুলনাত অসম আৰক্ষীৰ সংখ্যা কম হোৱাৰ বাবেই ঘটনাৰ উচিত প্ৰত্যুত্তৰ দিব নোৱাৰিলে।\nউল্লেখ্য যে, অসম-মিজোৰাম সীমান্তত মিজোৰামৰ দুৰ্বৃত্তৰ বৰ্বৰ আক্ৰমণত গুৰুতৰভাৱে আহত হৈছিল ৰঙিয়াৰ গৃহৰক্ষী জোৱানজন। কেইবাদিনো শিলচৰ মেডিকেল কলেজ হাস্পতলত চিকিৎসাধীন অৱস্থাত আছিল গৃহৰক্ষী জোৱানজন।\nFirst published: August 01, 2021, 12:24 IST\nAssam Mizoram Border DisputeAssam PoliceMuhammad moinul Haq


virat-kohli-spends-rs-600-for-a-litre-of-water-to-drink-skd– News18 Assam\nকেৱল খোৱাপানীৰ নামত বিৰাট কোহলীয়ে বছৰত কিমান খৰচ কৰে জানেনে? আচৰিত হ’ব আপুনি!\nএবছৰত খোৱাপানীৰ নামত ৭ লাখ টকা খৰচ কৰে কোহলীয়ে।\nNews18 Assam | News18 Assam | September 8, 2020, 9:46 AM IST\nবিশ্বৰ অন্যতম জনপ্ৰিয় ক্ৰিকেটাৰ বিৰাট কোহলী। ২২ গজৰ ৰণক্ষেত্ৰত কোহলী মানেই ৰানৰ বৰষুণ, ইটোৰ পিছত সিটো অভিলেখ। ক্ৰিকেটৰ দৰেই কোহলীৰ সুন্দৰ শৰীৰৰ গঠনেও আকৰ্ষিত কৰে অনুৰাগীক। সকলোৱে জানিব বিচাৰে কোহলীৰ ডায়েট ছিক্ৰেট। শৰীৰৰ প্ৰতি কোহলীয়ে কিমান যত্ন লয় সেয়া শুনিলে হয়তো আপুনি আচৰিত হ’ব। পানীও খায় নিয়ম মানি, বিশেষ ব্ৰেণ্ডৰ। এক লিটাৰ পানীৰ দামত প্ৰায় ৭ লিটাৰ পেট্ৰ’ল পোৱা যাব।\nএটা বিশেষ ব্ৰেণ্ডৰ পানীত বাদে আন পানী নাখায় কোহলীয়ে! বছৰি এই পানীৰ নামত ভাৰতীয় ক্ৰিকেট দলৰ অধিনায়কজনৰ যিমান টকা খৰচ হয় জানিলে আচৰিত হ’ব। ব্ৰেণ্ড সচেতন কোহলীয়ে ঘৰতে থাকক বা বাহিৰতে থাকক, কেৱল এই ব্ৰেণ্ডৰ পানীয়ে খায়।\nজনা গৈছে যে কোহলীয়ে এক ধৰণৰ মিনাৰেল ৱাটাৰ খায়, নাম এভিয়েন। ফ্ৰান্সৰ এক নিজৰাৰ পানী শোধন কৰি প্ৰস্তুত কৰা হয় এই পানী। ১ লিটাৰৰ এবটল পানীৰ দাম ৬০০ টকা। বছৰত কেৱল পানীৰ নামত ৭ লাখ টকা খৰচ কৰে কোহলীয়ে।\nএচা সময়ত বিৰিয়ানি, ৰোল, বাটাৰ চিকেন অবিহনে খাদ্যই নাখাইছিল কোহলীয়ে। অনুষ্কা জীৱনলৈ অহাৰ পিছৰ পৰাই বহু পৰিৱৰ্তন আহিছে কোহলীৰ জীৱনলৈ। আমিষৰ উপৰি খাবলৈ লৈছে নিৰামিষ আহাৰো।\nকেৱল পানীয়ে নহয়, খোৱাৰ ক্ষেত্ৰতো যথেষ্ট সচেতন কোহলী। শৰীৰত প্ৰাকৃতিক শক্তি বৃদ্ধিৰ বাবে আৰু ফিট থাকিবলৈ বিশ্বৰ অন্যতম প্ৰটিনযুক্ত খাদ্য আৰু বেছিভাগ সিদ্ধ আহাৰ খান কোহলীয়ে।


তেওঁলোকে তোমালোকক ক’ব, “যি সকলে গুণমন্ত্র জানে তেনে যাদুকৰ আৰু মধ্যস্থতাকাৰীৰ সৈতে আলোচনা কৰা” কিন্তু লোকসকলে নিজৰ ঈশ্বৰক নুসুধিব নে? তেওঁলোকে জীৱিতসকলৰ হৈ মৃতবোৰক সুধিব নে? সেয়ে তোমালোকে বিধান আৰু সাক্ষ্যলৈ মনোযোগ দিয়া উচিত! যদি তেওঁলোকে এই বিষয়ে নকয়, তেনেহ’লে ইয়াৰ কাৰণে তেওঁলোকলৈ পুৱাৰ পোহৰ নহ’ব।\n৩ যোহন 1:11\nহে প্ৰিয়, আপুনি দুষ্কৰ্মৰ অনুকাৰী নহব, কিন্তু সৎ কৰ্মৰ অনুকাৰী হওক। যি জনে সৎ কৰ্ম কৰে, তেওঁ ঈশ্বৰৰ হয়; যি জনে দুষ্কৰ্ম কৰে, তেওঁ ঈশ্বৰক দেখাই নাই।\nভয়াতুৰ মনৰ লোকক কোৱা, “শক্তিশালী হোৱা, ভয় নকৰিবা! চোৱা, তোমালোকৰ ঈশ্বৰ প্ৰতিকাৰৰ সৈতে, প্ৰতিফল দিবলৈ আহিব; তেওঁ আহিব আৰু তোমালোকক উদ্ধাৰ কৰিব।”\nকিয়নো মৃত্যু হোৱা সকলৰ আৰু জীৱিত সকলৰ প্ৰভু হ’বলৈ, খ্ৰীষ্ট মৰিল আৰু জীয়াই উঠিল।\nযিহোৱা মোৰ পক্ষত আছে, মই ভয় নকৰোঁ; মানুহে মোক কি কৰিব পাৰে?\nনিৰ্মল সকলৰ বাবে সকলোৱেই শুচি; কিন্তু কলুষিত আৰু অবিশ্বাসী সকলৰ বাবে একোৱেই শুচি নহয়৷ বৰং তেওঁলোকৰ মন আৰু বিবেক, এই উভয়ে কলুষিত।\n যেতিয়া কোনো অশুচি আত্মা কোনো মানুহৰ পৰা বাহিৰ ওলায়, তেতিয়া সি জিৰণি বিচাৰি পানী নথকা শুকান ঠাইবোৰত ঘুৰি ফুৰে। কিন্তু সি যেতিয়া সেই ঠাই নাপায়; তেতিয়া সি কয়, ‘যি ঘৰৰ পৰা ওলাই আহিলোঁ, পুনৰ মই সেই ঘৰলৈকে উলটি যাম।’ পাছত সি যেতিয়া ঘূৰি আহি দেখে, কোনোবাই সেই ঘৰ সৰাপোঁচা কৰি সকলো সজাই-পৰাই পৰিস্কাৰ কৰি থৈছে; তেতিয়া সেই অশুচি আত্মাই গৈ নিজতকৈয়ো দুষ্ট আন সাতোটা ভূতৰ আত্মাক লগত লৈ আনে আৰু তাতে সোমাই বাস কৰে। তাতে সেই মানুহৰ প্ৰথম অৱস্থাতকৈ শেষ অৱস্থা অধিক বেয়া হৈ যায়। এই কালৰ দুষ্ট লোক সকলৰ অৱস্থাও তেনে হ’ব।”\n এতেকে কিদৰে জীৱন-যাপন কৰিছে, তালৈ সাৱধানে দৃষ্টি কৰক; অজ্ঞানৰ দৰে নহয়, কিন্তু জ্ঞানীৰ দৰে চলক; সুসময়ক কিনি লব; কিয়নো এই কাল মন্দ।


syedraf.. | Just another WordPress.com site\nPosted on May 1, 2020 by syedjiaulhussainrafique\nvia For Islamic law, God ordained last Prophet not to follow any book except Quran, and Prophet told people, after me follow no book except Quran\nমৃত্যুৰ পাছতো চৈয়দ আব্দুল মালিকক ৰক্ষা নিদিয়া কোন এই নাৰী…\nPosted on April 26, 2020 by syedjiaulhussainrafique\nঅসমীয়া প্ৰতিদিন ৰ দ্বাৰা Apr 24, 2020 ত শেষ সম্পাদনা কৰা হৈছে\nমানুহৰ জ্ঞানৰ গভীৰতা আৰু অন্তনিৰ্হিত উদ্দেশ্যে তেওঁৰ কথা-বতৰাৰ পৰাই গম পোৱা যায় । অসমীয়া সাহিত্যৰ এগৰাকী স্বনামধন্য সাহিত্যিক চৈয়দ আব্দুল মালিক। ২০০০চনৰ ১৯ ডিচেম্বৰত ইহঃসংসাৰ ত্যাগ কৰা এই গৰাকী বৰেণ্য সাহিত্যিকক লৈ প্ৰায় ২০ বছৰৰ পাছত সৃষ্টি হোৱা অপ্ৰয়োজনীয় বিতৰ্ক সঁচা অৰ্থত দুৰ্ভাগ্যজনক।\nযিসকলে এই বিতৰ্কৰ সূত্ৰপাত কৰিবলৈ গৈ তেওঁৰ এটা কবিতাক আধাৰ কৰি ল’লে সেইসকলে চৈয়দ আব্দুল মালিক নামৰ মানুহজনৰ মনৰ ভাব আৰু কবিতাত অন্তৰ্নিহিত ভাৱাৰ্থ অনুধাৱন কৰিব পাৰিও যেন এক বিশেষ স্বাৰ্থক আগত ৰাখি এনে কাৰ্য কৰিছে কোনোবাই তেনে অনুভৱ কৰাটো অযুক্তিকৰ বুলিব নোৱাৰি।\nচৈয়দ আব্দুল মালিক মানুহজনঃ\nঅসমীয়া সাহিত্যিৰ শ্ৰেষ্ঠ গদ্য লিখক সকলৰ ভিতৰত অন্যতম চৈয়দ আব্দুল মালিক। ১৯১৯চনৰ ১৫ জানুৱাৰীত গোলাঘাটৰ নাহৰণিত জন্মগ্ৰহণ কৰা চৈয়দ আব্দুল মালিকৰ জীৱন অতি প্ৰত্যাহ্বানেৰে ভৰা আছিল।\n৭২খনকৈ উপন্যাস, ২হাজাৰৰো অধিক গল্প, ৫খনকৈ কবিতা সংকলন, ৫খনকৈ জীৱনী গ্ৰন্থ, ৯খনকৈ গৱেষণামূলক গ্ৰন্থ, ৩খন আত্মজীৱনী, কেইবাখনো শিশুগ্ৰন্থ, ২১খন নাটক আৰু অন্যান্য গীতৰ সংকলন, কাকত-আলোচনীৰ সম্পাদনাৰে অসমীয়া সাহিত্যক সমৃদ্ধ কৰি যোৱা চৈয়দ আব্দুল মালিক আছিল অসমীয়া সাহিত্যিৰো মালিক।\nসুধাকণ্ঠ ভূপেন হাজৰিকাই চৈয়দ আব্দুল মালিকৰ সন্দৰ্ভত কুৰালগুৰি নাট্য মন্দিৰৰ এক অনুষ্ঠানত অংশ লৈ কৈছিল- ‘অসমীয়া সাহিত্যৰ মালিক চৈয়দ আব্দুল মালিক।’ ভাৰতে স্বাধীনতা লাভ কৰাৰ পাছৰ সময়চোৱাত অসমীয়া উপন্যাস সাহিত্যক বিশেষভাৱে আগুৱাই লৈ গৈছিল এইগৰাকী বিশিষ্ট সাহিত্যিকে।\nৰজনীকান্ত বৰদলৈৰ পাছত চৈয়দ আব্দুল মালিকেই অসমীয়া উপন্যাস সাহিত্যক পৰৱৰ্তী সময়চোৱাত আগুৱাই নিছিল। তেওঁৰ উপন্যাসৰ বহু চৰিত্ৰ এতিয়াও পাঠকৰ মনত সজীৱ হৈ আছে। বনজুই, মাটিৰ চাকি, সুৰুযমুখী স্বপ্ন, অঘৰী আত্মাৰ কাহিনী, ৰথৰ চকৰী ঘূৰে, ৰূপতীৰ্থ যাত্ৰী এইবোৰ উপন্যাসৰ উপৰিও তেওঁ লিখা এখন বিশেষ উপন্যাস আছিল ‘ধন্য নৰ তনু ভাল’।\nচৈয়দ আব্দুল মালিকেই জানো লিখা নাছিল ‘ধন্য নৰ তনু ভাল’…\nতেওঁৰ গ্ৰন্থ সম্ভাৰৰ নাম উল্লেখ কৰিলেই এটা দীঘল লেখা হয়। চৈয়দ আব্দুল মালিকে ৪খনকৈ কবিতা সংকলন প্ৰকাশ কৰিছিল। তাৰ ভিতৰত ১৯৪৮চনত প্ৰকাশ হৈছিল ‘বেদুইন’ নামৰ কাব্য সংকলনখন। তাৰপাছতেই তেখেতৰ আন এখন কাব্য সংকলন প্ৰকাশ পাইছিল ১৯৬৫চনত।\nসেই কাব্য সংকলনৰ নাম আছিল ‘স্বাক্ষৰ’। এই সংকলনটিত মুঠ ১৪টা কবিতা স্থান দিছিল চৈয়দ আব্দুল মালিকে। তাৰ ভিতৰতে এটা কবিতা আছিল ‘মই অসমীয়া’। যিটো কবিতা চৈয়দ আব্দুল মালিকে ১৯৪১চনত ৰচনা কৰিছিল।\nকবিতাটো ৭০ দশকত হাইস্কুল শ্ৰেণীৰ অসমীয়া পাঠ্যক্ৰমতো অন্তৰ্ভুক্ত কৰা হৈছিল। প্ৰথমে সেই কবিতাটো প্ৰকাশ হৈছিল বাঁহী আলোচনীত। চৈয়দ আব্দুল মালিকৰ এই কবিতাক লৈ উচ্চ প্রশংসা কৰিছিল কাব্য সমালোচকসকলেও।\nচৈয়দ আব্দুল মালিকে ১৯৪১চনতে লিখা ‘মই অসমীয়া’ কবিতাটো স্থান দিছিল তেওঁৰ স্বাক্ষৰ নামৰ কাব্য সংকলনত…\nতেওঁৰ মূৰৰ দাম ঠিক কৰা হৈছিল ৫০০ টকা!\nচৈয়দ আব্দুল মালিকৰ চিন্তা-চেতনাত মাক্সবাদৰ প্ৰতিফলন ঘটিছিল। সপ্তম শ্ৰেণীত থাকোতেই তেওঁ বামপন্থী ছাত্ৰ আন্দোলনৰ সৈতে জড়িত হৈ পৰিছিল। অসম আন্দোলনৰ সময়ত চৈয়দ আব্দুল মালিকক বিভিন্ন উপাধিৰে উপলুঙা কৰা হৈছিল।\nতেওঁৰ পৰিয়ালটোলৈ সন্দেহযুক্ত বিদেশী বুলি জাননীও প্ৰেৰণ কৰা হৈছিল। এই সকলোবোৰৰ অন্তৰালত যে ষড়যন্ত্ৰ জড়িত হৈ আছিল সেই কথা পৰৱৰ্তী সময়ত ওলাই পৰিছিল। কিন্তু অসম আন্দোলনৰ সময়চোৱাত অপমান, বদনাম মূৰ পাতি লৈও তেওঁ নীৰৱে নিজৰ কাম কৰি গৈছিল।\nচৈয়দ আব্দুল মালিকৰ ‘পোৰা গাঁৱত পহিলা বহাগ’ নামৰ গল্প সংকলনটিৰ পাতনিত সেই সময়ৰ কথা লিখি গৈছে সাহিত্যিকগৰাকীয়ে। এই গল্পসংকলনখন ড০ হীৰেণ গোঁহাইলৈ উৎসৰ্গা কৰা পৃষ্ঠাটোত মালিকে লিখিছিল- ‘মৰমৰ হীৰেণ, আমাৰ মূৰবোৰ কিনি ল’ব নোৱাৰি টঙনিয়াই ভাঙি পেলাব খুজিছিল। তোমাৰ মূৰৰ তেজ কিছু বাটৰ ধূলিত মিহলি হ’ল। লাওখোলাটো টান আছিল। তেজ, শেষ হৈ নগ’ল, ধাতুটো ৰক্ষা পৰিল। তোমাৰ শৰীৰ এই তেজৰ দাম কোনে দিব? এই কিতাপখনে তোমাৰ গাৰ সেই তেজক প্ৰণাম জনাইছো।’\nইছমাইল হোছেইনৰ ‘আদৰ্শ অসমীয়া জীৱনৰ চিন্তা’ শীৰ্ষক গ্ৰন্থত উল্লেখ আছে চৈয়দ আব্দুল মালিকৰ জীৱন আৰু কৰ্মৰ বিষয়ে এক তথ্য সমৃদ্ধ লেখা…\nইছমাইল হোছেইনে তেওঁৰ শেহতীয়া গ্ৰন্থ ‘আদৰ্শ অসমীয়া জীৱন আৰু চিন্তা”ত চৈয়দ আব্দুল মালিকৰ জীৱন আৰু কৰ্ম সন্দৰ্ভত এক তথ্যসমৃদ্ধ লেখা সন্নিবিষ্ট কৰিছে। য’ত নিৰপেক্ষ ভাৱে চৈয়দ আব্দুল মালিকক বিচাৰ-বিশ্লেষণ কৰি কবি সমালোচক তথা সাহিত্যিক ইছমাইল হোছেইনে লিখিছে- ‘আমি প্ৰতিজন অসমীয়াই আত্মসমালোচনা কৰিব জানিলে মালিকৰ দৰে ব্যক্তিক বুজি পাম। আত্মপ্ৰতাৰণাৰ পৰা আঁতৰি থাকিব পাৰিম আৰু নিজক পৰিচালিত কৰিব পাৰিম প্ৰকৃত পথত, অসমৰ স্বাৰ্থত, অসমীয়াৰ স্বাৰ্থত, অসমবাসীৰ স্বাৰ্থত, সৰ্বোপৰি বিশ্ববাসীৰ স্বাৰ্থত।’\nচৈয়দ আব্দুল মালিকে পোৰাগাঁৱৰ পহিলা বহাগৰ পাতনিত লিখা কথা কেইটা আছিল- ‘যোৱা ৪/৫ বছৰত মই একুৰিমান চুটি গল্পহে লিখিলোঁ, এই সময়চোৱাত আছিল মোৰ আৰু মোৰ পৰিয়ালৰ আটাইতকৈ সংকটময় আৰু দুৰ্যোগপূৰ্ণ সময়। মোৰ মূৰৰ ওপৰত মৃত্যুৰ পৰোৱানা- ‘লাগে লাগে মালিকৰ মূৰটো লাগে- পুৰষ্কাৰ পাঁচশ টকা।’ আমাৰ পৰিয়ালটো সামাজিকভাৱে বহিষ্কৃত বা বৰ্জিত ‘বয়কটেড’- আমাৰ নাহৰণি গাঁৱত গঢ়ি তোলা হৈছে সাম্প্ৰদায়িক সংঘৰ্ষৰ আখৰা। মোৰ যোৰহাটৰ ঘৰৰ চাৰিওদিশে এক হত্যা-ষড়যন্ত্ৰৰ বেহুঁ, ৰাতিৰ কথাই নাই দিনতে বাহিৰ ওলাই যোৱাটো বিপদজনক- এনে এটা অন্ধকাৰময় সময়তে মোৰ ওচৰলৈ আহিছিল এই গল্পৰ কাহিনীবোৰ- অমানুষিক, পাশৱিক, ভয়ংকৰ আৰু অবিশ্বাস্য।’\n২২ বছৰ বয়সতে লিখা কবিতাক লৈ হঠাৎ বিতৰ্কঃ\n২২ বছৰ বয়সতে অৰ্থাৎ ১৯৪১চনত চৈয়দ আব্দুল মালিকে লিখা ‘মই অসমীয়া’ কবিতাটোক লৈ হঠাৎ বিতৰ্কৰ সূত্ৰপাত হ’ল। প্ৰায় ৮০ বছৰ পাছত চৈয়দ আব্দুল মালিকে লিখা এই কবিতাটোত মোগলৰ বন্দনা কৰা বুলি এচামে অপপ্ৰচাৰ চলালে।\nআচলতে এই অপপ্ৰচাৰ চলাবলৈ এক ৰাজনৈতিক পৰিৱেশ ৰচনা কৰাৰ সুযোগ ল’লে এই পক্ষই। কবিতাটোত লিখা ‘জীয়াই থাকোতে মই এই পৃথিৱীত/চিৰদিন ইয়াৰে অসমীয়া/মৰিলেও অসমৰ মই।/মৰাৰ পাছতো যদি আহো পুনৰ কেতিয়াবা/আহিম ইয়ালৈকো ঘূৰি/স্মিৰিতিৰ ইতিহাস লৈ/অসমে অসমীয়া হৈ…’ সেই কথাখিনিক বাদ দি তেওঁ দাঙি ধৰা এক ইতিহাসক বিকৃত বাখ্যাৰে চৈয়দ আব্দুল মালিকক মোগলৰ প্ৰশংসাকাৰী সজাই পেলোৱা শিক্ষিত চামটোৰ সৈতে হাত উজান দিলে আন এচাম সাম্প্ৰদায়িক বিষবাষ্প বিয়পাবলৈ সাজু হৈ থকা লোকে।\nএইগৰাকী মহিলাই সূত্ৰপাত কৰিলে সেই বিতৰ্কৰ…\nৰূপা ৰাণী ভূঞা নামৰ মহিলাগৰাকীয়ে ছ’চিয়েল মিডিয়াত অতি জৰুৰী বুলি উল্লেখ কৰি এই কবিতাৰ কিছু অংশ ফটোসহ দি লিখিলে- চৈয়দ আব্দুল মালিক ডাঙৰীয়া মোগলৰ বন্দনা কৰা এই কবিতাটো কোনোবাই প্ৰসংগসংগতি দৰ্শাই বাখ্যা কৰিব পাৰিবনে বুলি। তাৰ পৰাই সূত্ৰপাত হ’ল অসমৰ এজন মহান সাহিত্যিকক লৈ সাম্প্ৰদায়িক আৰু অতি দুৰ্ভাগ্যজনক ভাৱে তেওঁক জেহাদী, মৌলবাদী, দেশদ্ৰোহী সজোৱা পৰ্ব।\nমৃত্যুৰ পাছত মানুহে গুণ গায়। কিন্তু চৈয়দ আব্দুল মালিকৰ দৰে ওৰেটো জীৱন অসমীয়া সাহিত্যৰ প্ৰতি উৎসৰ্গা কৰা বিশিষ্ট সাহিত্যিকজনৰ প্ৰতি ন্যূনতম শ্ৰদ্ধা নাৰাখি আৰু তেওঁৰ কবিতাৰ ভাবাৰ্থ নুবুজি এচাম তৰলমতীয়াই ইয়াক এইদৰে অপপ্ৰচাৰ কৰিলে যে অসমৰ বৌদ্ধিক সমাজৰ চকু কপালত উঠিল। অৱশ্যে দুই-একে সেই ভুল বুজি পাই নিজকে আত্মসংশোধন কৰাৰো চেষ্টা কৰিলে। অনুশোচনাৰ জুইত দ্বগ্ধ হৈ লিখিলে- সম্পূৰ্ণ কবিতাটো ভালদৰে নপঢ়াৰ বাবেই এনে ভুল কৰিলে।\nকোন এই ৰূপা ৰাণী ভূঞা?\nযিগৰাকী মহিলাই চৈয়দ আব্দুল মালিকক সাম্প্ৰদায়িক সজাই বিচাৰকাঠগৰাত উঠোৱাৰ চেষ্টা কৰিলে, এই ৰূপা ৰাণী ভূঞা কোন? মহিলাগৰাকীৰ সন্দৰ্ভত লাভ কৰা তথ্য অনুসৰি, তেওঁ কংগ্ৰেছ দলৰ এজন বিশেষ নেতাৰ তোলনীয়া জী সদৃশ আছিল।\nএইগৰাকী মহিলাই কংগ্ৰেছ দলৰ সৈতে সুসম্পৰ্ক ৰক্ষা কৰাই নহয়, মঙলদৈৰ এখন মহাবিদ্যালয়ত ইংৰাজী বিভাগৰ সহকাৰী অধ্যাপক ৰূপে কৰ্মৰত হৈ থকা অৱস্থাতে নিৰ্বাচনী ৰাজনীতিতো ভৰি দিছিল।\n২০১১চনত নিৰ্বাচনত প্ৰতিদ্বন্দ্বিতা কৰিছিল ৰূপা ৰাণী ভূঞাই…\nকংগ্ৰেছৰ প্ৰাৰ্থী ৰূপে কলাইগাঁও সমষ্টিত ২০১১চনৰ বিধানসভা নিৰ্বাচনত প্ৰতিদ্বন্দ্বিতা কৰিছিল এইগৰাকী মহিলাই। ইংৰাজী সাহিত্যৰ স্নাতকোত্তৰ ডিগ্ৰীধাৰী মহিলাগৰাকীয়ে সেই নিৰ্বাচনত ১৫,৩৮২টা ভোট লাভ কৰি পৰাস্ত হৈছিল।\nমুকুন্দৰাম চৌধুৰীৰ হাতত পৰাস্ত হোৱা ৰূপা ৰাণী ভূঞাই কংগ্ৰেছৰ শিক্ষক কোষৰ বিষয়ববীয়াৰ দায়িত্বতো আছিল। ২০১৯চনৰ লোকসভা নিৰ্বাচনতো তেওঁ কংগ্ৰেছৰ প্ৰাৰ্থিত্ব প্ৰত্যাশী আছিল যদিও, গণভিত্তি নথকাত এইগৰাকী মহিলাক টিকট দিয়া হোৱা নাছিল।\nসেয়েহে তেওঁ পৰৱৰ্তী সময়ত কংগ্ৰেছৰ পৰা আঁতৰি আহি নতুন ৰাজনৈতিক সমীকৰণেৰে এক বিশেষ পৰিৱেশ ৰচনাত ব্যস্ত হৈ পৰিছিল। কংগ্ৰেছ দলৰ ফালৰ পৰা এই বিতৰ্কৰ সূত্ৰপাত হোৱাৰ পাছতেই তেওঁ যে কংগ্ৰেছৰ কোনো কাৰ্যকৰ্তা নহয় সেই কথা স্পষ্ট কৰি আনুষ্ঠানিক বিবৃতিও প্ৰদান কৰা হৈছে।\nসাম্প্ৰদায়িক মন্তব্য আৰু সাম্প্ৰদায়িক দৃষ্টিভংগীৰে এটা বিশেষ ৰাজনৈতিক দলৰ দৃষ্টি আকৰ্ষণ কৰিব খোজা এইগৰাকী মহিলাই ছ’চিয়েল মিডিয়াত প্ৰায়ে এনে কিছু মন্তব্য প্ৰদান কৰে যিবোৰ পঢ়িলে এগৰাকী শিক্ষিত আৰু অধ্যাপকৰ দৰে বৃত্তিত নিয়োজিত লোকে কোনো উদ্দেশ্য নথকাকৈ তেনে মন্তব্য কৰিব পাৰে বুলি ধাৰণা নহয়।\nচৈয়দ আব্দুল মালিকৰ বিৰুদ্ধে এনে সংকীৰ্ণ মতামতেৰে মন্তব্য কৰাৰ পাছত বিভিন্ন মঞ্চত ইয়াৰ প্ৰতিবাদ হোৱাৰ পাছতো এইগৰাকী মহিলাই দাম্ভিকতাৰে সেইবোৰ প্ৰশ্নৰ উত্তৰ সময়ত দিয়া হ’ব বুলি কৰা প্ৰত্যুত্তৰো লক্ষণীয়।\nইতিমধ্যে অসমৰ বৌদ্ধিক সমাজ আৰু সাধাৰণ ৰাইজ, দল-সংগঠন এই মহিলাগৰাকীৰ বিৰুদ্ধে জাঙুৰ খাই উঠিছে। আমিও কিয় তেখেতে এনে দৃষ্টিভংগীৰে চৈয়দ আব্দুল মালিকক লক্ষ্য কৰি ল’লে সেই কথা তেওঁৰ মুখৰ পৰা জনাৰ চেষ্টা কৰিছিলো যদিও, তেখেতৰ মোবাইল বন্ধ হৈ থকাত তেওঁৰ কোনো মন্তব্য জানিব পৰা নগ’ল। অৱশ্যে এইগৰাকী মহিলাৰ বিৰুদ্ধে যোৰহাটত আছুকে ধৰি অসমৰ বিভিন্ন স্থানত একাধিক গোচৰো ৰুজু কৰা হৈছে।\nচৈয়দ আব্দুল মালিকক অপমান কৰাৰ বিৰুদ্ধে দাখিল কৰা এখন এজাহাৰ…\nৰাষ্ট্ৰীয় সংবাদমাধ্যমতো পাইছেগৈ সেই খবৰঃ\nএকাংশ ৰাষ্ট্ৰীয় সংবাদমাধ্যমতো চৈয়দ আব্দুল মালিকক এইদৰে সাম্প্ৰদায়িক সজাই মোগলৰ প্ৰসংগৰ ওপৰত উপস্থাপন কৰা সন্দৰ্ভত খবৰ প্ৰকাশ পাইছে। কিন্তু পৰিতাপৰ কথা যে, চৈয়দ আব্দুল মালিকৰ সৈতে মিঞা কবিতাৰ প্ৰসংগ টানি আনি দ্য ৱাইৰত আন এক চক্ৰই চৈয়দ আব্দুল মালিক আৰু মিঞা কবিতাক একাকাৰ কৰি পেলাইছে। এয়া আন এক দুখঃজনক খবৰ।\nদ্য ৱাইৰত মিঞা কবিতাৰ সৈতে একাকাৰ চৈয়দ আব্দুল মালিকক…\nকোনো পক্ষই চৈয়দ আব্দুল মালিকক লৈ নিজ স্বাৰ্থ সিদ্ধিৰ বাবে এনে কৰাটো অনুচিত। যিগৰাকী লোকে চিৰদিন অসমীয়া বুলি নিজকে ঘোষণা কৰি থৈ গৈছে সেইগৰাকী অসমীয়াক আমি সন্মান জনাব নোৱাৰিলেও অসন্মান জনোৱাৰ অধিকাৰ নাই।\n‘মই অসমীয়া’ কবিতাৰেই কিছু অংশ এটা বিখ্যাত অসমীয়া গীত। চিৰদিন মই অসমীয়া শীৰ্ষক এই গীতটি প্রথম গাইছিল সংগীতা বৰঠাকুৰে। দীপালি বৰঠাকুৰ জীয়াই থাকোতে তেওঁৰ ঘৰত সংগীতা বৰঠাকুৰে সুধাকণ্ঠ ভূপেন হাজৰিকাৰ সন্মুখত এই গীতটি গাওঁতে চকু সেমেকি উঠিছিল সুধাকণ্ঠৰো। আৰু সেই অসমীয়া জাতিক জগাই তুলিব পৰা গীতৰ স্ৰষ্টাজনক আজি আমি এনেদৰে উপহাস কৰাৰ অধিকাৰ কাৰোবাক কেনেকৈ দিব পাৰো।\nবিংশ শতিকাৰ ২০জন শ্ৰেষ্ঠ অসমীয়াৰ ভিতৰত চৈয়দ আব্দুল মালিকঃ\n২০০০ চনৰ আৰম্ভণিতে অসমৰ সাহিত্য বিষয়ক আলোচনী ‘গৰীয়সী’য়ে এক উদ্যোগ লৈছিল। চন্দ্ৰপ্ৰসাদ শইকীয়া আছিল গৰীয়সীৰ তেতিয়াৰ সম্পাদক।একবিংশ শতিকাৰ প্ৰৱেশৰ সেই ঐতিহাসিক মুহূৰ্তত বিংশ শতিকাৰ অসমৰ কুৰিগৰাকী শ্ৰেষ্ঠ অসমীয়াক নিৰ্বাচন কৰাৰ প্ৰয়াস কৰা হৈছিল।\nসেই সময়ত মুঠ ১২৬গৰাকী ব্যক্তিৰ নাম সমীক্ষক সকলে অনুমোদন কৰিছিল। শ্ৰেষ্ঠ ২০গৰাকী অসমীয়াক নিৰ্বাচনৰ বাবে সেই সময়ত যি উদ্যোগ লোৱা হৈছিল সেই উদ্যোগে ৰাজ্যবাসীৰ দৃষ্টি আকৰ্ষণ কৰিছিল।\nবিংশ শতিকাৰ ২০গৰাকী শ্ৰেষ্ঠ অসমীয়া…\nবিংশ শতিকাৰ কুৰিগৰাকী শ্ৰেষ্ঠ অসমীয়াৰ তালিকাত স্থান লাভ কৰিছিল ক্ৰমে- লক্ষ্মীনাথ বেজবৰুৱা, কৃষ্ণকান্ত সন্দিকৈ, জ্যোতি প্ৰসাদ আগৰৱালা, গোপীনাথ বৰদলৈ, বিষ্ণুপ্ৰসাদ ৰাভা, বাণীকান্ত কাকতি, অম্বিকাগিৰি ৰায় চৌধুৰী, ৰাধাগোবিন্দ বৰুৱা, বীৰেন্দ্ৰ কুমাৰ ভট্টাচাৰ্য, মহেশ্বৰ নেওগ, সূৰ্যকুমাৰ ভূঞা, চৈয়দ আব্দুল মালিক, বিৰিঞ্চি কুমাৰ বৰুৱা, হেম বৰুৱা, চন্দ্ৰপ্ৰভা শইকীয়ানী,পদ্মনাথ গোহাঞিবৰুৱা, তৰুণ ৰাম ফুকন, নৱকান্ত বৰুৱা, হোমেন বৰগোঁহাঞি আৰু ভৱেন্দ্ৰ নাথ শইকীয়াই।\nবিংশ শতিকাৰ কুৰিগৰাকী শ্ৰেষ্ঠ অসমীয়া…\nএইগৰাকী শ্ৰেষ্ঠ অসমীয়াক অনাহকত বিতৰ্কৰ মাজলৈ টানি অনা সাহস কেনেকৈ হ’ল এই চাম লোকৰ। প্ৰমাণ হ’ল নেকি আকৌ এবাৰ আমি অসমীয়া জাতি কিমান অকৃতজ্ঞ? আধুনিক অসমীয়া সাহিত্যত বিপুল আৰু বৈচিত্ৰময় সৃষ্টিশীল ৰচনাৰে জ্যোতিষ্মান হৈ থকা কিংবদন্তী এইগৰাকী শিল্পীক এনেদৰে বিতৰ্কৰ মাজলৈ টানি অনাৰ সাহস তেওঁলোকে পালে কেনেকৈ?\nঅসম তথা ভাৰতৰ বিভিন্ন সাহিত্য সংস্কৃতি সংগঠন, গণনাট্য সংঘ, অসম সাহিত্য সভাৰ সভাপতিৰ দায়িত্ব গ্ৰহণ কৰি চৈয়দ আব্দুল মালিকে প্ৰমাণ কৰি গৈছিল তেওঁ কিমান দায়িত্বশীল জাতিৰ প্ৰতি। ১৯৭৭চনত অসম সাহিত্য সভাৰ অভয়াপুৰী অধিবেশনৰ সভাপতি আছিল তেওঁ। ১৯৫২চনৰ পৰা ১৯৫৫চনলৈ গণনাট্য সংঘৰ, অসম সংঘৰ সভাপতিও আছিল।\nকুৰি বছৰ বয়সতে তেওঁ ঘোষণা কৰিছিল মই অসমীয়া বুলি। যিজন মানুহে শ্ৰীমন্ত শংকৰদেৱৰ জীৱনভিত্তিক উপন্যাস ‘ধন্য নৰ তনু ভাল’ লিখিছিল আৰু সেই উপন্যাসখনৰ শেষ অধ্যায় লিখা দিনা তেওঁ আৱেগত কান্দি পেলাইছিল সেইজন মানুহক কোনে ক’ব পাৰে তেওঁ অসমীয়াৰ বৈৰী বুলি।\nগুৰুজনাৰ প্ৰতি তেওঁৰ আছিল পৰম ভক্তি। হয় তেওঁৰ ধৰ্ম ইছলাম। কিন্তু তেওঁৰ দেহত আছিল অসমীয়াৰ তেজ। অসমীয়াত্বক তেওঁ বুকুৰ মাজত লৈ ফুৰিছিল। তেওঁৱে লিখিছিল প্ৰেম অমৃতৰ নদী। তেওঁ কোনোদিনেই উগ্ৰ জাতিয়তাবাদ আৰু হিন্দত্ববাদৰ পোষকতা কৰা নাছিল।\nবিশিষ্ট সাহিত্যিক চৈয়দ আব্দুল মালিক…\nমৃত্যুৰ পাছতো তেওঁ ৰক্ষা নাপালেঃ\nমৃত্যুৰ পাছতো তেওঁক ৰক্ষা দিয়া নহ’ল। ‘ধন্য নৰ তনু ভাল’ৰ স্ৰষ্টাজনক সাম্প্ৰদায়িক সজোৱা হ’ল। আচলতে সেই সাম্প্ৰদায়িকতাৰ বীজ লালন-পালন কৰিবলৈ এক পৰিৱেশ ৰচনা কৰি থোৱা হৈছে। ৰাজনৈতিক লিপ্সা পূৰণ কৰিবলৈ কোনোৱে ইয়াকে সম্বল কৰি লৈছে।\nএজন মহান অসমীয়াক এইদৰে অপমান কৰাৰ পাছতো কিদৰে হাত সাৱটি বহি আছে এই চৰকাৰ আৰু আৰক্ষী। কোনো নেতাক গালি দিলে, সমালোচনা কৰিলে যদি জে’লৰ ভাত খাব লগা হয় তেন্তে চৈয়দ আব্দুল মালিকৰ দৰে এজন শ্ৰেষ্ঠ অসমীয়াক অপমান কৰাই নহয়, তেওঁক লৈ অসমীয়া জাতীয় সত্বাৰ মাজত সাম্প্ৰদায়িকতাৰ বীজ ৰোপন কৰিবলৈ চেষ্টা কৰা সকলৰ বিৰুদ্ধে আৰক্ষীয়ে এতিয়া কঠোৰ ব্যৱস্থা নলয় কিয়?\nযিগৰাকী মহিলাই এই সাম্প্ৰদায়িক বিষবাষ্পৰ বীজ মেলি দিছিল তেওঁ ৰাজনীতিৰ স্বাৰ্থতে তেওঁ ইমান তললৈ নমাৰ সাহস কৰা বুলিয়েই এতিয়া চৰ্চা চলিছে। তেনে সাম্প্ৰদায়িক দৃষ্টিভংগীৰে অসমীয়া ঐতিহ্য আৰু সাহিত্যক অৱমাননা কৰিব খোজা, ৰাজনৈতিক ক্ষেত্ৰখনত এইধৰণৰ অতি তৰল কৰ্মকে জখলা ৰূপে ব্যৱহাৰ কৰি প্ৰতিষ্ঠা লাভৰ অপচেষ্টা কৰা সকলকো ৰাইজে চিনি পোৱা উচিত। যিসকলে চৈয়দ আব্দুল মালিকৰ এই কবিতাক লৈ প্ৰশ্ন তুলিছে, তেওঁলোকে কেৱল এই মহান সাহিত্যিকজনকে নহয়, অপমান কৰিছে অসমীয়া জাতি, অসমীয়া সাহিত্য আৰু আমাৰ সমন্বয়ক। এনে হীন মানসিকতাৰে সাম্প্ৰদায়িক ৰহন সানিব খোজা সকলক ইতিমধ্যে ৰাইজে যোগ্য প্ৰত্যুত্তৰ দিবলৈ আৰম্ভ কৰিছে।\nচৈয়দ আব্দুল মালিকক ৰক্ষা নিদিয়া কোন এই নাৰী…\n￼অসমীয়া প্ৰতিদিন ৰ দ্বাৰা Apr 24, 2020 ত শেষ সম্পাদনা কৰা হৈছে\n￼চৈয়দ আব্দুল মালিকেই জানো লিখা নাছিল ‘ধন্য নৰ তনু ভাল’…\n￼চৈয়দ আব্দুল মালিকে ১৯৪১চনতে লিখা ‘মই অসমীয়া’ কবিতাটো স্থান দিছিল তেওঁৰ স্বাক্ষৰ নামৰ কাব্য সংকলনত…\n￼ইছমাইল হোছেইনৰ ‘আদৰ্শ অসমীয়া জীৱনৰ চিন্তা’ শীৰ্ষক গ্ৰন্থত উল্লেখ আছে চৈয়দ আব্দুল মালিকৰ জীৱন আৰু কৰ্মৰ বিষয়ে এক তথ্য সমৃদ্ধ লেখা…\n￼এইগৰাকী মহিলাই সূত্ৰপাত কৰিলে সেই বিতৰ্কৰ…\n￼২০১১চনত নিৰ্বাচনত প্ৰতিদ্বন্দ্বিতা কৰিছিল ৰূপা ৰাণী ভূঞাই…\n￼চৈয়দ আব্দুল মালিকক অপমান কৰাৰ বিৰুদ্ধে দাখিল কৰা এখন এজাহাৰ…\n￼দ্য ৱাইৰত মিঞা কবিতাৰ সৈতে একাকাৰ চৈয়দ আব্দুল মালিকক…\n￼বিংশ শতিকাৰ ২০গৰাকী শ্ৰেষ্ঠ অসমীয়া…\n￼বিংশ শতিকাৰ কুৰিগৰাকী শ্ৰেষ্ঠ অসমীয়া…\n￼বিশিষ্ট সাহিত্যিক চৈয়দ আব্দুল মালিক…\nCinatoli Hand made Green Tea\nPosted on March 16, 2019 by syedjiaulhussainrafique\nPosted in Tea, Uncategorized\t| Tagged Tea\t| Leaveacomment\nPosted on April 8, 2011 by syedjiaulhussainrafique